tripathysagar/odia_wiki huggingface dataset:
କିରଣ ରାଓ ଜଣେ ଭାରତୀୟ ଫିଲ୍ମ ନିର୍ମାତ୍ରୀ , ଚିତ୍ରକଥା ଲେଖିକା ଓ ନିର୍ଦ୍ଦେଶିକା । ପ୍ରାର୍ଥମିକ ଜୀବନୀ ବର୍ତ୍ତମାନର ତେଲେଙ୍ଗାନା ରାଜ୍ୟରେ ବାନାପାର୍ଥୀ ଜିଲ୍ଲାରେ ସେ ନଭେମ୍ବର ୭ , ୧୦୭୩ରେ ଜନ୍ମ ଗ୍ରହଣ କରିଥିଲେ । . ତେବେ ସେ ତାଙ୍କର ବାଲ୍ୟକାଳ କଲିକତାରେ ବିତେଇଥିଲେ ଓ ସେଠାରେ ଲରେଟୋ ହାଉସରେ ଶିକ୍ଷା ପାଇଥିଲେ । ୧୯୯୨ ମସିହାରେ ତାଙ୍କ ପରିବାର ମୁମ୍ବାଇକୁ ଆସି ରହିଲେ । ସେଠାରେ ସେ ସୋଫିଆ କଲେଜରେ ଅର୍ଥନୀତି ସହିତ ଡିଗ୍ରୀ ଶିକ୍ଷା ନେଇଥିଲେ । . ଏହା ପରେ ସେ ସାମାଜିକ କମ୍ୟୁନିକେଶନ ଟ୍ରେନିଂ ମଧ୍ୟ ନେଇଥିଲେ । ତାହା ପରେ ସେ ନୂଆ ଦିଲ୍ଲୀକୁ ଆସି ସେଠାରେ ଜାମିଆ ମିଲିଆ ଇସଲାମିଆ ବିଶ୍ୱବିଦ୍ୟାଳୟରେ ମାସ କମ୍ୟୁନିକେଶନରେ ସ୍ନାତକୋତ୍ତର ଡିଗ୍ରୀ କରିଥିଲେ । .  ' . ଫିଲ୍ମ ଜୀବନୀ ଇଣ୍ଟରନେଟ ମୁଭି ଡାଟାବେସରେ କିରଣ ରାଓ କିରଣ ଙ୍କ ପ୍ରଥମ ଫିଲ୍ମ ଥିଲା ଆଶୁତୋଷ ଗୋୱାରିକରଙ୍କ  " ଲଗାନ "  । ସେଥିରେ ସେ ସହ - ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ଓ ଫିଲ୍ମଟି ଖୁବ ସଫଳ ହେଇଥିଲା । ଲଗାନ ୭୪ ତମ ଏକାଡେମି ପୁରସ୍କାର ପାଇଁ ନିଦେଶ୍ୟ ଭାଷା ଫିଲ୍ମ ଭାବରେ ମନୋନୟନ ସ୍ତର ଯାଏ ପହଞ୍ଚିଥିଲା । କିରଣ ଏହା ପରେ ଆଶୁତୋଷଙ୍କ ସହ  " ସ୍ୱଦେଶ "  ,  " , "  ପରି ଫିଲ୍ମରେ କାମ କରିଥିଲେ ଓ  " ଦିଲ ଚାହତା ହେ "  ଫିଲ୍ମରେ ଏକ ଚରିତ୍ର ଭୂମିକାରେ ଅଭିନୟ ମଧ୍ୟ କରିଥିଲେ । ମୀରା ନାୟାରଙ୍କ ଏକାଡେମି ପୁରସ୍କାର ପାଇଁ ମନୋନୀତ ଫିଲ୍ମ  " "  ସେ କିରଣ ସହାୟକ ନିର୍ଦ୍ଦେଶିକା ଭାବରେ କାର୍ଯ୍ୟ କରିଥିଲେ । ୨୦୧୧ ମସିହାରେ ସେ ନିଜସ୍ୱ ଲେଖାରେ  " ଧୋବୀ ଘାଟ "  ଫିଲ୍ମ ନିର୍ଦ୍ଦେଶନା ଦେଇଥିଲେ । . ସେ ବର୍ତ୍ତମାନ କଲିକତା ସହର ଉପରେ ପର୍ଯ୍ୟବସିତ ଏକ କାହାଣୀରେ ଫିଲ୍ମ ନିର୍ମାଣ କରୁଛନ୍ତି । . ୨୦୧୫ ମସିହା ମୁମ୍ବାଇ ଫିଲ୍ମ ଫେସ୍ତିଭାଲରେ ସେ ଚେୟାରମ୍ୟାନ ଥିଲେ । . ବ୍ୟକ୍ତିଗତ ଜୀବନୀ ୨୦୦୫ ମସିହାରେ ସେ ଅଭିନେତା ଆମିର ଖାନଙ୍କୁ ବିବାହ କରିଥିଲେ । ଆମିର ତାଙ୍କ ପ୍ରଥମ ପତ୍ନୀ ଋନା ଦତ୍ତଙ୍କଠାରୁ ଛାଡପତ୍ର ଦେଇ ରହୁଥିଲେ । ବର୍ତ୍ତମାନ କିରଣ ଆମିରଙ୍କ ସହ ମୁମ୍ବାଇର ବାନ୍ଦ୍ରା ଆଞ୍ଚଳରେ ରହନ୍ତି । . ତାଙ୍କର ଏକ ପୁତ୍ର ସନ୍ତାନ ମଧ୍ୟ ରହିଛି ।
ମୁପ୍ପାଲା ରଙ୍ଗନାୟକାମ୍ମା  ତେଲୁଗୁ:          (ଜନ୍ମ 1939) ଜଣେ ଭାରତୀୟ ତେଲୁଗୁ ଭାଷା ମାର୍କ୍ସବାଦୀ ଲେଖକ ତଥା ସମାଲୋଚକ ଅଟନ୍ତି  । ତାଙ୍କ କାର୍ଯ୍ୟଗୁଡ଼ିକର ମୁଖ୍ୟ ବିଷୟବସ୍ତୁ ହେଉଛି ଲିଙ୍ଗଗତ ସମାନତା ଏବଂ ଭାରତରେ ମହିଳାଙ୍କ ପାରିବାରିକ ଜୀବନର ଚିତ୍ର । ସେ ୧୯୫୫ ମସିହା ପରଠାରୁ ଲେଖୁଛନ୍ତି । ଆଜି ପର୍ଯ୍ୟନ୍ତ ସେ ପ୍ରାୟ ୧୫ଟି ଉପନ୍ୟାସ, ୭୦ଟି କ୍ଷୁଦ୍ରଗଳ୍ପ ଏବଂ ଅନେକ ପ୍ରବନ୍ଧ ଲେଖିଛନ୍ତି । ସେ ପ୍ରାୟ ୬୦ଟି ଭଲ୍ୟୁମ୍ ପ୍ରକାଶ କରିଥିଲେ । ସେ ସାମ୍ପ୍ରଦାୟିକତା ଏବଂ ନାରୀବାଦର ଜଣେ ଅଗ୍ରଣୀ ସମର୍ଥକ ଅଟନ୍ତି । ସେ ୧୯୬୫ ମସିହାରେ ବାଲିପିତମ୍ ଉପନ୍ୟାସ ପାଇଁ ଆନ୍ଧ୍ରପ୍ରଦେଶ ସରକାର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ପ୍ରାରମ୍ଭ ଜୀବନ ରଙ୍ଗନାୟକାମ୍ମା ସେପ୍ଟେମ୍ବର ୨୧, ୧୯୩୯ ମସିହାରେ ଆନ୍ଧ୍ରପ୍ରଦେଶର ପଶ୍ଚିମ ଗୋଦାବରୀ ଜିଲ୍ଲାର ତାଡେପାଲିଗୁଡେମ ନିକଟ ବମ୍ମିଡି ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ପ୍ରଥମ ନାମ ହେଉଛି ଦାଡ୍ଡଲା । ଲେଖିବାର ପ୍ରଥମ ଦିନରେ  (ବିବାହ ପୂର୍ବରୁ) ସେ ନିଜ ନାବାଳିକା ନାମରେ କିଛି କାହାଣୀ ଲେଖିଥିଲେ  । ତାଙ୍କର ଛଅ ଭାଇଭଉଣୀ ଅଛନ୍ତି - ଗୋଟିଏ ବଡ ଭାଇ  (ମୃତ), ଗୋଟିଏ ବଡ ଭଉଣୀ ଏବଂ ଚାରି ସାନ ଭଉଣୀ  । ସେ ନିଜ ଭାଇଭଉଣୀଙ୍କ ମଧ୍ୟରେ ଭଲ ଶିକ୍ଷିତ ଏବଂ ଚତୁର ଅଟନ୍ତି । ସେ 1955ରେ  (ମାଧ୍ୟମିକ ବିଦ୍ୟାଳୟ ଛାଡ ପ୍ରମାଣପତ୍ର) ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ  । ସେ ତାଙ୍କ ଅଧ୍ୟୟନ ଜାରି ରଖିପାରିନଥିଲେ କାରଣ ତାଙ୍କ ପିତାମାତା ତାଙ୍କୁ ଏକ ଦୂର କଲେଜକୁ ପଠାଇବା ପାଇଁ ଆର୍ଥିକ ଦୃଷ୍ଟିରୁ ସକ୍ଷମ ହୋଇନଥିଲେ । ବ୍ୟକ୍ତିଗତ ଜୀବନ ତାଙ୍କ ବିବାହ ଏକ ପାରମ୍ପାରିକ ଭାବରେ ଆୟୋଯିତ ହୋଇଥିଲା । ଅସଙ୍ଗତି ହେତୁ ସେ ୧୨ ବର୍ଷ ପରେ  (୧୯୫୮-୧୯୭୦) ପ୍ରଥମ ବିବାହ ଛାଡି  "ରଙ୍ଗନାୟକାମ୍ମା"  ଭାବରେ ପରିଚିତ ହେଲେ  "ମୁପ୍ପାଲା"  ତାଙ୍କର ପ୍ରଥମ ସ୍ୱାମୀଙ୍କ ଉପନାମ ଥିଲା  । ବୃତ୍ତି ସେ ୧୯୭୩ରେ ମାର୍କ୍ସବାଦ ସହିତ ଯୋଗାଯୋଗ କରିଥିଲେ ଏବଂ ସେହି ଦିନଠାରୁ ସେ ସେହି ଦୃଷ୍ଟିକୋଣରୁ ଲେଖିବା ଆରମ୍ଭ କରିଥିଲେ । ୧୯୭୪ ମସିହାରେ ପ୍ରକାଶିତ ରାମାୟଣ ବିଶ୍ୱବୃକ୍ଷମ୍  (ଅନୁବାଦ: ରାମାୟଣ: ବିଷାକ୍ତ ବୃକ୍ଷ) କାର୍ଯ୍ୟ ପାଇଁ ସେ ବେଶ ଜଣାଶୁଣା  । ଏହି ପୁସ୍ତକ ଏକ ତିନି-ଭଲ୍ୟୁମ୍ ସିରିଜ୍ ଥିଲା ଏବଂ ବର୍ତ୍ତମାନ  (ମାର୍ଚ୍ଚ 2005 ଠାରୁ) ରୟାଲ୍ ଆକାରରେ ୭୪୬ ପୃଷ୍ଠା ସହିତ ଏକକ ଭଲ୍ୟୁମ୍ ଭାବରେ ଉପଲବ୍ଧ  । ଏହି ପୁସ୍ତକ ବର୍ତ୍ତମାନ  (ଅଗଷ୍ଟ ୨୦୦୪ ଠାରୁ) ଇଂରାଜୀରେ ଉପଲବ୍ଧ  । ତାଙ୍କର ଅନ୍ୟ ଏକ ଗୁରୁତ୍ୱପୂର୍ଣ୍ଣ ଲେଖା ହେଉଛି ମାର୍କ୍ସ କ୍ୟାପିଟାଲ୍ ପାରିକାୟମ୍, ଯାହା ୩ ଖଣ୍ଡରେ ମାର୍କ୍ସଙ୍କ ଦାସ କ୍ୟାପିଟାଲଙ୍କ ପରିଚୟ ଭାବରେ ପ୍ରକାଶ ପାଇଥିଲା । ପ୍ରଥମ ଭଲ୍ୟୁମ୍ ୧୯୭୮ରେ ପ୍ରକାଶିତ ହୋଇଥିଲା ଏବଂ ସେତେବେଳେ ଦାସ କପିଟାଲଙ୍କ ତେଲୁଗୁ ଅନୁବାଦ ଉପଲବ୍ଧ ନଥିଲା । ମାର୍କ୍ସବାଦ ଲିଙ୍ଗଗତ ସମାନତା ପାଇଁ ସଠିକ ପଥ ବୋଲି ଯୁକ୍ତି ଦର୍ଶାଇ ସେ ଏକ ତିନି-ଭଲ୍ୟୁମ୍ ଉପନ୍ୟାସ ଜାନକୀ ଭିମୁକ୍ତି  ଅର୍ଥାତ୍  ଜାନକୀଙ୍କର ମୁକ୍ତି  ଲେଖିଥିଲେ । ମାର୍କ୍ସବାଦ ଏବଂ ତେଲୁଗୁ ଲୋକଙ୍କୁ ମାର୍କ୍ସବାଦ ପ୍ରଚାର କରିବା ପାଇଁ ଅନେକ କାର୍ଯ୍ୟ ଅଛି ବୋଲି ସେ ଅନୁଭବ କରି ଧିରେ ଧିରେ ଉପନ୍ୟାସ ଲେଖିବା କମ୍ କରିଥିଲେ । ସେ ଏହା ଉପରେ ଗୁରୁତ୍ୱାରୋପ କରିଛନ୍ତି ଯେ, ଯଦି ପ୍ରୋଲେଟାରିଏଟ୍ କମ୍ୟୁନିଷ୍ଟର ମୌଳିକ ଚିନ୍ତାଧାରା ଜାଣି ନଥାଏ, ତେବେ କୌଣସି ବିପ୍ଳବ ବଜାୟ ରହିବ ନାହିଁ । ରଙ୍ଗନାୟକାମ୍ମାଙ୍କ ଲେଖାର ସବୁଠାରୁ ଉଲ୍ଲେଖନୀୟ ବୈଶିଷ୍ଟ୍ୟ ହେଉଛି ଯେ ସେ ଅତ୍ୟନ୍ତ ସୁବିଧାଜନକ ଭାବରେ ଲେଖନ୍ତି, ଏବଂ ବିରୋଧୀମାନେ ମଧ୍ୟ ଏହି ସତ୍ୟକୁ ସ୍ୱୀକାର କରନ୍ତି । ତାଙ୍କ ବନ୍ଧୁ ଏବଂ ଦଳ ଏକ ୱେବସାଇଟ୍  ( . ) ତିଆରି କରିଛନ୍ତି ଯାହାକି ତାଙ୍କ କାର୍ଯ୍ୟର ବିବରଣୀ ପ୍ରଦାନ କରିଥାଏ  । ସାହିତ୍ୟିକ କାର୍ଯ୍ୟ ଜାନକୀ ଭିମୁକ୍ତି               ରଚଇତ୍ରୀ       ବାଲିପିଥମ୍         କୃଷ୍ଣଭେନି             ପେକାମେଦାଲୁ         କୁଲିନା ଗୋଡାଲୁ           ସ୍ତ୍ରୀ         ପୁଲା ରଙ୍ଗଡୁ  (ଚଳଚ୍ଚିତ୍ର ସଂଳାପ) ଚଦୁଭୁକ୍କୁନା କମଳା             କାଲା ଏଣ୍ଡୁକୁ         ସ୍ୱିଟ୍ ହୋମ           ଅନ୍ଧକାରାମ୍ଲୋ           ରାମାୟଣ ବିଶ୍ୱରୁକ୍ଷମ               ବେଦଲୁ ଏମ୍ ଚେପଥୁନାଇ                      ? ଡୋଙ୍ଗା ଥାଲିଥାଣ୍ଡ୍ରୁଲୁ ଉନ୍ତାରୁ ଜାଗ୍ରଥା
କୋଣାର୍କ ଓଡ଼ିଶାର ପୁରୀ ଜିଲ୍ଲାରେ ଅବସ୍ଥିତ ଏକ ଛୋଟ ସହର । ଏଠାରେ ରାଜା ଲାଙ୍ଗୁଳା ନରସିଂହ ଦେବଙ୍କଦ୍ୱାରା ସ୍ଥାପିତ ସୂର୍ଯ୍ୟ ମନ୍ଦିର ଅବସ୍ଥିତ । ପୁରୀ ସହରଠାରୁ ୩୨ କି.ମି. ଦୂରତାରେ ବଙ୍ଗୋପସାଗର କୂଳରେ ଅବସ୍ଥିତ । ଏହା ସ୍ୱର୍ଣ୍ଣ ତ୍ରିଭୁଜର ଗୋଟିଏ ସୀମାରେ ଅବସ୍ଥିତ । ଏହା ବ୍ଲାକ ପାଗୋଡା ନାମରେ ମଧ୍ୟ ବିଶ୍ୱ ବିଖ୍ୟାତ । କୋଣାର୍କ ଅର୍କକ୍ଷେତ୍ର, ପଦ୍ମକ୍ଷେତ୍ର ନାମରେ ପୁରାଣ ପ୍ରସିଦ୍ଧ । ଏହା ମୈତ୍ରେୟ ବନ ଭାବେ ମଧ୍ୟ ପରିଚିତ ଥିଲା ଏହି ସ୍ଥାନ ଭୁବନେଶ୍ୱରଠାରୁ ୬୫ କି.ମି. ଦୁରରେ ଅବସ୍ଥିତ । ଏଠାରେ ରାଜା ଲାଙ୍ଗୁଳା ନରସିଂହ ଦେବଙ୍କଦ୍ୱାରା ସ୍ଥାପିତ ବିଶ୍ୱ ପ୍ରସିଦ୍ଧ କୋଣାର୍କ ସୂର୍ଯ୍ୟ ମନ୍ଦିର ରହିଛି । ଏହା ଚନ୍ଦ୍ରଭାଗା ଓ ବଙ୍ଗୋପସାଗର କୂଳରେ ଅବସ୍ଥିତ । କୋଣାର୍କରେ ପ୍ରତି ଡିସେମ୍ବର ମାସରେ ବାର୍ଷିକ ନାଚ ଓ ଗୀତ ଉତ୍ସବ ପାଳନ ହୁଏ । ଏଥିରେ ଅନେକ ଭାରତୀୟ ନାଚ ପ୍ରଦର୍ଶିତ ହୁଏ । କୋଣାର୍କ ସୂର୍ଯ୍ୟ ମନ୍ଦିର ଏହି ମନ୍ଦିରଟି ଚନ୍ଦ୍ରଭାଗା ନଦୀ ଓ ବଙ୍ଗୋପସାଗରର ସଙ୍ଗମ ସ୍ଥଳରେ ଗଢିଉଠିଥିଲା। ସେ ଯୁଗରେ ଏହା ଏକ ପୋତାଶ୍ରୟୀ ବନ୍ଦର ଥିଲା। ଏହାର ନାମଥିଲା କୋଣଗର କୋଣାକୋଣ । ଏହାର ବେଢାର ଦୈର୍ଘ୍ୟ ଓ ପ୍ରସ୍ଥ ଯଥାକ୍ରମେ ୮୫୭ ଓ ୫୪୦ଫୁଟ୍ । ୧୩ ଫୁଟ୍ ଉଚ୍ଚ ପଥର ଚଟାଣ ଉପରେ ରଥ ରୂପରେ ବିମାନ ଓ ଜଗମୋହନ ଗଢାହେଲା। ମନ୍ଦିରଟି କଳିଙ୍ଗ ସ୍ଥାପତ୍ୟ ନିୟମ ଅନୁଯାୟୀ ତିଆରି । ୧୨୩୮ଠାରୁ ୧୨୬୪ଖ୍ରୀ.ଅ ମଧ୍ୟରେ ଓଡ଼ିଶାରେ ରାଜା ଲାଙ୍ଗୁଳା ନରସିଂହଦେବ ରାଜୁତି କରୁଥିଲେ । ସେ ସୂର୍ଯ୍ୟଙ୍କ ପୂଜାପାଇଁ ସୁନ୍ଦର ମନ୍ଦିରଟିଏ ତୋଳାଇବାକୁ ଇଚ୍ଛା କରିଥିଲେ। ରାଜାଙ୍କ ଆଦେଶରେ ରାଜ୍ୟର ଅନେକ କାରିଗରଙ୍କ ମଧ୍ୟରୁ ୧୨୦୦ ଭଲ ଭଲ କାରିଗରଙ୍କୁ ବଛାହେଇ ମନ୍ଦିରର କାମ ଆରମ୍ଭ ହୋଇଥିଲା । ମନ୍ଦିର ତିଆରିରେ ମୁଖ୍ୟ କାରିଗର ଥିଲେ ବିଶୁମହାରଣା। ମନ୍ଦିରଟି ଏକ ରଥ ଆକାରରେ ତିଆରିହେଲା । ସେଥିରେ ସାତଟି ପଥର ଘୋଡ଼ା ଯୋଖା ହେଲା । ଏହାର ଚକ ସଂଖ୍ୟା ୨୪। ଯାହାକି ଦିନର ୨୪ ଘଣ୍ଟାର ପ୍ରତୀକ। ଚକର ଆଠଟି ଦିନର ଆଠ ପ୍ରହରକୁ ସୂଚାଏ।
ବାର୍ଥୋଲିନ ସିସ୍ଟ  ଇଂରାଜୀ ଭାଷାରେ  '   କୁହାଯାଏ ଯେତେବେଳେ ଲେବିଆ   ମଧ୍ୟରେ ଥିବା ବାର୍ଥୋଲିନ ଗ୍ରନ୍ଥି    '   ଅବରୋଧ ହୋଇଯାଏ । ସିସ୍ଟ ଛୋଟ ଥିଲେ ଅଳ୍ପ ଲକ୍ଷଣ ପ୍ରକାଶ ପାଏ । ବଡ଼ ସିସ୍ଟ ହୋଇଥିଲେ ଯୋନୀପଥର ଏକ ପାଖରେ ଫୁଲା ହୁଏ, ଯୌନ‌କ୍ରିୟା ବେଳେ ଓ ଚାଲିଲା ବେଳେ ଯନ୍ତ୍ରଣା ହୁଏ । ସିସ୍ଟ ସଂକ୍ରମିତ ହେଲେ ଆବସେସ   ହୁଏ । ସିସ୍ଟ ଲାଲ ଦେଖାଯାଏ ଓ ଯନ୍ତ୍ରଣା ହୁ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଜୀବାଣୁ ସଂକ୍ରମଣ ଯୋଗୁ ପୁଞ୍ଜିତ ପୂଯ   ହୁଏ କିନ୍ତୁ ଏହା ଯୌନ ସଞ୍ଚାରିତ ସଂକ୍ରମଣ   ନୁହେଁ । କ୍ୱଚିତ ଗନରିଆ ହୋଇପାରେ । ଲକ୍ଷଣ ଓ ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ କରାଯାଏ । ବୟସ ୪୦ରୁ ଉର୍ଦ୍ଧ୍ୱ ହୋଇଥିଲେ କର୍କଟ ରୋଗ ସମ୍ଭାବନା ଦୂର କରିବା ନିମନ୍ତେ ତନ୍ତୁ ବାୟୋପ୍ସି   କରାଯାଏ । ଲକ୍ଷଣ ନଥିଲେ ଚିକିତ୍ସା ଆବଶ୍ୟକ ହୁଏନି । ଲକ୍ଷଣ ଥିଲେ ସିସ୍ଟର ନିଷ୍କାସନ ଆବଶ୍ୟକ ହୁଏ । ଗୋଟିଏ ୱାର୍ଡ଼ କାଥେଟର ୪ ସପ୍ତାହ ପାଇଁ ଭର୍ତ୍ତି କରିଦିଆଯାଏ କାରଣ ନିଷ୍କାସନ   ପରେ ଆଉଥରେ ସେହି ରୋଗ ସାଧାରଣତଃ ହୁଏ । ମାର୍ସୁପିଲାଇଜେସନ   ଅପରେଶନ କରାଯାଇପାରେ ଓ ସମସ୍ୟା ଜାରିରହିଲେ ଗ୍ରନ୍ତିକୁ ସମୁଳେ ବାହାରକରାଯାଏ । ରୋଗୀ ବୟସ ୪୦ରୁ ଉର୍ଦ୍ଧ୍ୱ ହୋଇଥିଲେ ଓ କର୍କଟ ସମ୍ଭାବନା ଥିଲେ ମଧ୍ୟ ଏହାକୁ କାଢ଼ିଦିଆଯାଏ । ସାଧାରଣତଃ ଏଥିରେ ଆଣ୍ଟିବାୟୋଟିକ   ବ୍ୟବ‌ହୃତ ହୁଏନାହିଁ । ଏହି ରୋଗ ୨% ମହିଳାଙ୍କୁ ଯେକୌଣସି ସମୟରେ ହୋଇପାରେ । ପ୍ରାୟ ପ୍ରଜନନକ୍ଷମ ବୟସରେ ଏହି ରୋଗ ହୁଏ । ସନ ୧୬୭୭ରେ ଏହି ରୋଗ ବିଷୟ ସଠିକ୍ ଭାବରେ କାସ୍ପର ବାର୍ଥୋଲିନ   ବର୍ଣ୍ଣନା କରିଥିଲେ । ସନ ୧୯୬୭ରେ ବୁଫୋର୍ଡ଼ ୱାର୍ଡ଼ ଏହାର କାର୍ଯ୍ୟବିଧି ବର୍ଣ୍ଣନା କରିଥିଲେ ।
ସତିଶ ଚନ୍ଦ୍ର କୌଶିକ  (୧୩ ଅପ୍ରେଲ ୧୯୫୬ - ୯ ମାର୍ଚ୍ଚ ୨୦୨୩) ଜଣେ ଭାରତୀୟ ଅଭିନେତା, ନିର୍ଦ୍ଦେଶକ, ଚଳଚ୍ଚିତ୍ର ପ୍ରଯୋଜକ, ହାସ୍ୟ ଅଭିନେତା ତଥା ଚିତ୍ରନାଟ୍ୟ ଲେଖକ ଥିଲେ  । ପ୍ରାରମ୍ଭିକ ଜୀବନ ସତିଶ କୌଶିକ ୧୯୫୬ ମସିହାର ଅପ୍ରେଲ ୧୩ ତାରିଖରେ ହରିୟାଣାର ମହେନ୍ଦ୍ରଗଡ଼ରେ ଜନ୍ମଗ୍ରହଣ କରିଥିଲେ । ୧୯୭୨ ମସିହାରେ ଦିଲ୍ଲୀ ବିଶ୍ୱବିଦ୍ୟାଳୟ ଅଧିନରେ ଥିବା କିରୋରୀ ମାଲ କଲେଜରୁ ସେ ସ୍ନାତକ କରିଥିଲେ । ସେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟ ଏବଂ ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥାରେ ମଧ୍ୟ ଅଧ୍ୟୟନ କରିଥିଲେ । ପେଷା ୧୯୮୨ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୧୯୮୭ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର ମିଷ୍ଟର ଇଣ୍ଡିଆରେ ତାଙ୍କ ଚରିତ୍ର କ୍ୟାଲେଣ୍ଡର ତାଙ୍କୁ ଲୋକପ୍ରିୟତା ଦେଇଥିଲା । ୧୯୯୦ ମସିହାରେ ରାମ ଲଖନ ପାଇଁ ଏବଂ ୧୯୯୭ ମସିହାରେ ସାଜନ ଚଲେ ଶଶୁରାଲ ପାଇଁ ତାଙ୍କୁ ଦୁଇଥର ଫିଲ୍ମଫେୟାର ଶ୍ରେଷ୍ଠ ହାସ୍ୟ ଅଭିନେତା ପୁରସ୍କାର ପାଇଥିଲେ । ଜଣେ ଥିଏଟର ଅଭିନେତା ଭାବରେ ତାଙ୍କର ଉଲ୍ଲେଖନୀୟ ଭୂମିକା ଥିଲା ଆର୍ଥର ମିଲର୍‌ଙ୍କ ଡେଥ୍ ଅଫ୍ ଏ ସେଲ୍ସମ୍ୟାନ୍‌ରୁ ଅନୁପ୍ରାଣିତ ହିନ୍ଦୀ ନାଟକ ସେଲ୍ସମ୍ୟାନ୍ ରାମଲାଲର  "ୱିଲି ଲୋମାନ"  । ୧୯୮୩ ମସିହାରେ ସେ କୁନ୍ଦନ ଶାହାଙ୍କ କମେଡ଼ି କ୍ଲାସିକ୍ ଜାନେ ଭି ଦୋ ୟାରୋଁ ପାଇଁ ସଂଳାପ ଲେଖିଥିଲେ । ବ୍ୟକ୍ତିଗତ ଜୀବନ ଏବଂ ମୃତ୍ୟୁ ୧୯୮୫ ମସିହାରେ ସେ ଶଶିଙ୍କୁ ବିବାହ କରିଥିଲେ । ୧୯୯୬ ମସିହାରେ ଦୁଇ ବର୍ଷ ବୟସରେ ସେମାନଙ୍କର ପୁଅର ମୃତ୍ୟୁ ହୋଇଥିଲା । ୨୦୧୨ ମସିହାରେ, ସରୋଗେସି ଜରିଆରେ ସେମାନଙ୍କ ଏକ ଝିଅ ଜନ୍ମ ହୋଇଥିଲା । ୨୦୨୩ ମସିହାର ମାର୍ଚ୍ଚ ୯ ତାରିଖରେ ହୃଦ୍‌ଘାତ ଯୋଗୁଁ ଗୁରୁଗ୍ରାମରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୬୬ ବର୍ଷ ବୟସ ହୋଇଥିଲା ।
ଜୟଦେବ ଦୀପକଭାଇ ଉନାଡକଟ  (ଜନ୍ମ 18 ଅକ୍ଟୋବର , 1991 , ଗୁଜରାଟର ଫୋର ବନ୍ଦର ) ଜଣେ ଭାରତୀୟ କ୍ରିକେଟ ଖେଳାଳି  । ସେ ରେ କଲିକତା ଦଳ ତରଫରୁ ଖେଳନ୍ତି । ସେ ଭାରତୀୟଜାତୀୟ ଦଳ ଓ ଭାରତୀୟ 19 ବର୍ଷରୁ ତଳ ଜାତୀୟ ଦଳର ମଧ୍ୟ ପ୍ରତିନିଧିତ୍ୱକରିଛନ୍ତି । ପ୍ରାରମ୍ଭିକ ଜୀବନୀ ଜୟଦେବଙ୍କ ଜନ୍ମ 18 ଅକ୍ଟୋବର , 1991 , ଗୁଜରାଟର ପୋରବନ୍ଦରଠାରେ ହୋଇଥିଲା । ସେ ସେଠାରେ ତାଙ୍କର 2009 ମସିହାରେ ସ୍କୁଲ ଶିକ୍ଷା ପ୍ରାପ୍ତ କରିଥିଲେ । ଖେଳ ଜୀବନୀ ରଣଜୀ ଟ୍ରଫିରେ ଉନ୍ନତ ଖେଳ ପ୍ରଦର୍ଶନ ପରେ ସେ ରେ ରାଜସ୍ଥାନ ରୟାଲ ଦଳ ବିରୂଢରେ ଖେଳି ଖୁବ ଆକର୍ଷକ ବୋଲିଂ କରିଥିଲେ । ସେ ତାଙ୍କର ପ୍ରଥମ ମେଚରେ 3 ୱିକେଟ ନେଇ କଲିକତା ଦଳର ବୋଲିଂ କୋଚ ୱାସିମ ଅକ୍ଜ୍ରାମଙ୍କ ଦୃଷ୍ଟି ଆକର୍ଷଣ କରିଥିଲେ। ଏହା ପରେ ସେ ଭାରତୀୟ ଜାତୀୟ ଦଳ ପାଇଁ ଆମନ୍ତ୍ରଣ ପାଇ ଅଷ୍ଟ୍ରେଲିଆ ବିରୁଦ୍ଧରେ ମେଚ ଖେଳି ଥିଲେ । ସେ ଜଣେ ଦ୍ରୁତ ବୋଲର ହେବା ସହ ଜଣେ ଉତ୍କୃଷ୍ଟ ଫିଲଡର ଭାବରେ ଜଣା ଶୁଣା । ଜୟଦେବ 2010 ମସିହା ଡିସେମ୍ବର 16 ତାରିଖରେ ଦକ୍ଷିଣ ଆଫ୍ରିକା ସହ ତାଙ୍କର ପ୍ରଥମ ଟେଷ୍ଟ ଖେଳିବାର ସୁଯୋଗପାଇଥିଲେ। ଆହତ ଜାହିର ଖାନଙ୍କ ସ୍ଥାନରେ ଖେଳି କିନ୍ତୁ ସେ କୌଣସି ୱିକେଟ ପାଇବାରେ ସଫଳ ହେଇ ନଥିଲେ । ତାହା ପରେ ସେ ଘରେଇ କ୍ରିକେଟରେ ମଧ୍ୟ ଭଲ ପ୍ରଦର୍ଶନରେ ବିଫଳ ହେଇଥିଲେ । ପରେ ସେ କଲିକତା ଦଳ ଛାଡି ପାଇଁ ବାଙ୍ଗାଲୋର ଦଳରେ 525,000 ଡଲାରରେ ଚୁକ୍ତିବଦ୍ଧ ହେଇ ସର୍ବମୂଲ୍ୟବାନ ଖେଳାଳି ଭାବରେ >ଯୋଗାଦେଇ ପୁଣି ଉତ୍ତମ ପ୍ରଦର୍ଶନକୁ ପ୍ରତ୍ୟାବର୍ତନ କଲେ । ଦିଲ୍ଲୀ ବିରୁଦ୍ଧ ମେଚରେ ସେ 25 ରନ ଦେଇ 5 ୱିକେଟ ନେଇ ପୁରସ୍କାର ମଧ୍ୟ ହାସଲ କରିଥିଲେ । 2004 ମସିହାରେ ସେ ଦିଲ୍ଲୀ ଦଳ ପାଇ ଆଇପିଏଲ ଖେଳିଥିଲେ ଓ ଭଲ ପ୍ରଦର୍ଶନ ଜରିଆରେ ଭାରତୀୟ ଜାତୀୟ ଦଳାକୁ ପୁନରପ୍ରବେଶ କରିଥିଲେ । ତେବେ ତାଙ୍କର ଅନ୍ତର୍ଜାତିକ ପ୍ରଦର୍ଶନ ପୁଣି ନୈରାଶ୍ୟଜନକ ରହିଥିଲା । 2016 ଆଇପିଏଲ ପାଇଁ ସେ ପୁଣି କଲିକତା ଦଳ ପାଇଁ ଖେଳିଥିଲେ । ସେ ଟଙ୍କଟ 20 ଅନ୍ତର୍ଜାତିକ ମେଚ 2016ରେ ଜିମ୍ବାବ୍ୱେ ବିରୁଦ୍ଧରେ ଖେଳିଥିଲେ ।
ଜାମିଦା ବିବି ହେଉଛନ୍ତି କେରଳର ଜଣେ ମହିଳା କାର୍ଯ୍ୟକର୍ତ୍ତା ଏବଂ ପ୍ରଥମ ଭାରତୀୟ ମହିଳା ଯିଏକି ଶୁକ୍ରବାର ନମାଜ ପାଠରେ ପୁରୁଷମାନଙ୍କ ସହିତ ନମାଜ ପଢ଼ିଥିଲେ । ସେ କୋରାନ୍ ସନ୍‌ସେଟ୍ ସୋସାଇଟିର ସାଧାରଣ ସମ୍ପାଦିକା । ପ୍ରାରମ୍ଭିକ ଜୀବନ ସେ ତାଙ୍କ ପରିବାରର ୧୩ ଜଣ ଭାଇଭଉଣୀଙ୍କ ମଧ୍ୟରେ ସର୍ବ କନିଷ୍ଠା । ତାଙ୍କ ବାପା ଭାରତୀୟ ସ୍ଥଳସେନାର ଜଣେ ସୈନିକ ଥିଲେ । ସେ ଜାମିଆ ନଦ୍ୱିୟା ଆରବିକ ମହାବିଦ୍ୟାଳୟରେ ପାଠ ପଢ଼ିଥିଲେ । ହତ୍ୟା ଧମକ ତାଙ୍କର କାର୍ଯ୍ୟକଳାପ ପାଇଁ କିଛି ମୁସଲମାନ ସଂଗଠନ ନାକାରାତ୍ମକ ପ୍ରତିକ୍ରିୟା ଦେଇଥିଲେ ଏବଂ ତାଙ୍କୁ ହତ୍ୟା କରିବାକୁ ମଧ୍ୟ ଧମକ ଦେଇଥିଲେ ।
ମହୁମାଛିମାନଙ୍କଠାରୁ କୃତିମ ଉପାୟରେ ମହୁ ସଂଗ୍ରହ କାରିବାକୁ ମହୁ ଚାଷ କୁହାଯାଏ । ପ୍ରଣାଳୀ ଆବଶ୍ୟକତା ଅନୁଯାୟୀ ମହୁମାଛି କିସମର ଚୟନ, ତାକୁ ସଂଗ୍ରହ ବା କ୍ରୟ କରି ଆଣି ନିର୍ଦ୍ଧିଷ୍ଟ ଓ ନିର୍ଧାରିତ ମାପର କାଠ ବାକ୍ସରେ ରଖିବା,ଉପଯୁକ୍ତ ସ୍ଥାନ ନିରୂପଣ କରି ସେଠାରେ ଆବଶ୍ୟକତ ଅନୁଯାୟୀ ଅନୁକୂଳତମ ଦଳ ସ୍ଥାନିତ କରିବା, ସ୍ଥାନିତ ଦଳଗୁଡିକୁ ବର୍ଷସାରା ଋତୁଅନୁଯାୟୀ ପରିଚାଳିତ କରି ସେଥିରୁ ପ୍ରତକ୍ଷ୍ୟ ଓ ପରୋକ୍ଷ୍ୟଭାବରେ ଲାଭ ଉଠାଇବାର କଳା ଓ ବିଜ୍ଞାନ ଉପରେ ପର୍ଯ୍ୟବେଷିତ ସମସ୍ତ କାର୍ଯ୍ୟର ସମାହାରକୁ ବୈଜ୍ଞାନିକ ପ୍ରଣାଳୀରେ ମହୁମାଛି ପାଳନ କୁହାଯାଏ ମହୁ ହେଉଛି ଏକ ସୁଷମ ତଥା ଉତ୍କୃଷ୍ଟ ଔଷଧ। ଏହା ପଞ୍ଚାମୃତର ଏକ ଅମୃତ। ଉପକାରୀ ଗୁଣ ଯୋଗୁ ଏହା ଆୟୁର୍ବେଦ ବର୍ଣିତ ଜଡିବୁଟି ଏବଂ ଅନ୍ୟାନ୍ୟ ଖାଦ୍ୟ ପଦାର୍ଥ ତଥା ଔଷଧର ଗୁଣମାନକୁ ପରିଗୁଣିତ କରିଥାଏ। ପୂର୍ବକାଳରେ ମୁନୀଋଷିମାନେ ଏହାକୁ ପ୍ରତିଦିନ ଖାଦ୍ୟରେ ଗ୍ରହଣ କରୁଥିବାରୁ ବହୁତ ବର୍ଷ ବଞ୍ଚୁଥିଲେ। ପ୍ରତିଦିନ ମହୁ ଖାଇଲେ ମଣିଷ ଶରୀରରେ ରୋଗପ୍ରତିରୋଧକ ଶକ୍ତି ବୃଦ୍ଧିପାଏ ଓ ମଣିଷ ସୁସ୍ଥ ସବଳ ରହେ। ମହୁମାଛି ହେଉଛି ମାନବ ଜାତି ପାଇଁ ପ୍ରକୃତିର ଏକ ଅଭୁତ ଦାନ। ମହୁ ଖାଇବାଦ୍ୱାରା ଜଗତର ସମସ୍ତ ରୋଗ ଉପଶମ ହେବା ନିଶ୍ଚିତ। ସାଧାରଣତଃ ଜଣେ ମଣିଷ ଯେକୈଣସି ସମୟରେ ଏହାକୁ ଖାଇପାରିବ। ଔଷଧୀୟ ଗୁଣ ମହୁକୁ ଆବାଳ ବୃଦ୍ଧ ବନୀତା, ଗୋଡ ନଖଠାରୁ ମୁଣ୍ଡ କେଶ ପର୍ଯ୍ୟନ୍ତ, ସାଧାରଣ ଥଣ୍ଡା ଜ୍ୱରଠାରୁ ଆରମ୍ଭ କରି ହୃଦ୍‌ଘାତ, ମଧୁମେହ ଓ ରକ୍ତଚାପ ଭଳି ରୋଗ ପାଇଁ ଏକ ମହୋଷଧି ଭାବରେ କାମ କରିଥାଏ। ଏଣୁ ମହୁକୁ ସର୍ବଦା ବ୍ୟବହାର କରିବା ସଙ୍ଗେ ସଙ୍ଗେ କିପରି ଯଥେଷ୍ଟ ଅମଳ କରିପାରିବେ ସେଥିପାଇଁ ଦୃଷ୍ଟିଦେବା ଏକାନ୍ତ ଆବଶ୍ୟକ। ଆମର ଉତ୍ପାଦିତ ୧/୩ୟାଂଶ ଖାଦ୍ୟଶସ୍ୟ ଯେଉଁ ଫସଲରୁ ଅମଳ ହୋଇଥାଏ ସେଗୁଡିକ ଏବଂ ୩/୪ଥାଶଂ କୃଷି, ଉଦ୍ୟାନ ଓ ପରିବେଶ ଉପଯୋଗୀ ଉଭିଦଗୁଡ଼ିକ ପରାଗସଙ୍ଗମ ପାଇଁ ମହୁମାଛି ଉପରେ ନିର୍ଭର କରିଥାନ୍ତି। ଏକ ବୈଜ୍ଞାନିକ ଗବେଶଣାରୁ ଜଣାଯାଇଛି ଯଦି ପୃଥିବୀ ପୃଷ୍ଠରେ ମହୁମାଛିମାନେ ସମ୍ପୁର୍ଣ ରୂପରେ ଲୋପ ପାଇ ଯିବେ ତେବେ ଏହାର ୨ରୁ ୩ ବର୍ଷ ମଧ୍ୟରେ ମାନବ ସଭ୍ୟତା ମଧ୍ୟ ଲୋପପାଇଯିବାର ସମ୍ଭାବନା ରହିଛି। ଉପକାରିତା କାରଣ ଏହା ଆଣ୍ଟିଅକ୍ସିଡାଣ୍ଟ୍ ଭାବରେ କାମ କରିଥାଏ। ଏହା ଶକ୍ତିର ଉସ୍ଚ ଭାବରେ ମଧ୍ୟ କାମକରିଥାଏ। ତେଣୁ ଏହାକୁ କଠିନ ପରିଶ୍ରମ ଯୁକ୍ତ ବ୍ୟାୟାମ କରିବା ପୂର୍ବରୁ ବା ପରେ ଖିଆଯାଇପାରିବ ନିୟମିତ ସେବନଦ୍ୱାରା ଆଲର୍ଜିର ପ୍ରଭାବ ମଧ୍ୟ କମିଯାଏ ମଧୁମେହ ରୋଗୀମାନେ ଏହାକୁ ଚିନି ଯାଗାରେ ବ୍ୟବହାର କରି ପାରିବେ ପ୍ରତିଦିନ ମହୁ ଖାଇବାଦ୍ୱାରା ସ୍ମରଣ ଶକ୍ତି ବଢିଥାଏ। ମଣିଷ ଶରୀରର ଉପଯୁକ୍ତ ଓଜନକୁ ବଜାୟ ରଖିବାରେ ସାହାଯ୍ୟ କରିଥାଏ ରକ୍ତ ସଫା କରିବା ପାଇଁ ଓ ଏହାର ପ୍ରବାହ ଠିକ୍‌ କରିବା ପାଇଁ ପଦ୍ମ ମହୁକୁ ବ୍ୟବହାର କରି ହେବ। ମହୁ ଖାଇଲେ ଥଣ୍ଡା କଫ କାଶ ଆଦି ରୋଗ ଭଲ ହୋଇଯାଏ। ଚକ୍ଷୁର ଯତ୍ନ ପାଇଁ ମଧ୍ୟ ମହୁ ବ୍ୟବହାର କରାଯାଏ। ମହୁଖାଇବାଦ୍ୱାରା ଅନ୍ତନାଡିରେ ଥିବା ଅଲ୍‌ସର୍,ପେଟ ଗ୍ୟାସ୍,ବଦ ହଜମି ଓ କୋଷ୍ଟକାଠିନ୍ୟ ଦୂରହୁଏ। ତରଳ ଝାଡାରେ ମହୁ ପାଣି ପିଲେ ୪-୫ ଘଣ୍ଟା ମଧ୍ୟରେ ଏହା ନିୟନ୍ତ୍ରଣକୁ ଆସିଥାଏ। ରକ୍ତ ହୀନତାରେ ପୀଡ଼ିତ ବ୍ୟକ୍ତି ପାଇଁ ମହୁ ଅଶେଷ ଉପକାରୀ। ପ୍ରତିଦିନ ୧ ଚାମଚ୍ ମହୁ ଖାଇବାଦ୍ୱାରା ଶରୀରରେ ଉତ୍ପନ୍ନ୍ ହେଉଥିବା ଚର୍ବି କମିବା ସହିତ ସ୍ନାୟୁଗତ ଦୁର୍ବଳତା ହ୍ରାସହୁଏ ଏବଂ ଇନ୍‌ସୁଲିନ୍ କ୍ଷରଣ ହେବାର ସମ୍ଭାବନ ବୃଦ୍ଧି ପାଏ। ମହୁ ବ୍ୟବହାର କଲେ ଚର୍ମର ସବୁ ରୋଗ ଏପରିକି ଏଗ୍‌ଜିମା,ରିଙ୍ଗ୍‌ୱାରମ୍,ସୋରିଆସିସ୍,ସୁଷ୍କତା ବା ଫାଟିବା ଦୂରହୁଏ ଦୃଷ୍ଟି ଶକ୍ତି ବଢେ,ମୁଣ୍ଡ ବ୍ୟଥା କମେ, ଜନନ ଇନ୍ଦ୍ରିୟର କ୍ଷମତା ବୃଦ୍ଧି ପାଏ। ଏକ ଚାମଚ ମହୁ ସହିତ ୫ କପ ଗରମ ପାଣି ମିଶାଇ କେଶକୁ ଭଲଭାବରେ ଧୋଇ ଥରେ ଦେଖନ୍ତୁ,ବିଶ୍ୱାସ କରି ହେବନି ନୁଜକୁ। ମହୁର ଜୀବାଣୁନାଶକ ଗୁଣ ଯୋଗୁ,ଏହାକୁ ଖଣ୍ଡିଆ,ଗଳାକ୍ଷତ ଆଦି ଉପସମ ପାଇଁ ବ୍ୟବହାର କରାଯାଏ। ଗରମ ପାଣି ବା ଚା ସହ ମହୁ ଖାଇଲେ ଗଳାର ସମସ୍ତ ଅସୁବିଧା ଦୂର ହୁଏ ଓ ଗଳା ସଫା ମଧ୍ୟ ରହିଥାଏ। ନିଦ୍ରା ହୀନତା ଦୂର କରିବା ପାଇଁ ମଧ୍ୟ ମହୁର ଘରୋଇ ବ୍ୟବହାର ଦେଖାଯାଇଥାଏ। ଶୁଷ୍କ ମହୁଫେଣା ଓ ତୈଳକୁ ଏକତ୍ର କରି ମୁଣ୍ଡରେ ଲଗାଇଲେ କେଶ ଘନ କଳା ହେବା ସହ ଝଡିବା ବନ୍ଦ ହୁଏ ଓ ନୂତନ କେଶ ଜନ୍ମ ନେଇଥାଏ। ଦିଗ୍‌ଦର୍ଶନରେ ଏମାନେ ଫୁଲରୁ ମକରନ୍ଦ ଖାଦ୍ୟ ପାଇଁ ସଂଗ୍ରହ କରନ୍ତି ଓ ମହୁଫେଣା ତିଆରି କରି ସେଥିରେ ରଖିଥାନ୍ତି। କାରଣ ଏମାନଙ୍କ ବିନା ମହୁ ଭଳି ଏକ ଦୁର୍ଲଭ ପଦାର୍ଥ ପାଇବା ଅସାଧ୍ୟ ଅଟେ।
ଅକ୍ସକାର୍ବାଜେପିନ, ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାମ ଟ୍ରାଇଲେପ୍ଟାଲ, ଏକ ଔଷଧ ଯାହା ଅପସ୍ମାର ଏବଂ ବାଇପୋଲାର ଡିଜଅର୍ଡ଼ର ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଉଭୟ ସ୍ଥାନୀୟ ଓ ସାଧାରଣ ଧରଣର ଅପସ୍ମାର ପାଇଁ ଦିଆଯାଏ  ବାଇପୋଲାର ଡିଜଅର୍ଡ଼ର ରୋଗରେ ଯେଉଁ ରୋଗୀମାନେ ଅନ୍ୟ କୌଣସି ଚିକିତ୍ସାରେ ସଫଳତା ପାଇନାହାଁନ୍ତି ସେମାନଙ୍କୁ ଏହା ଏକାକୀ ବା ମିଶ୍ରିତ ଭାବରେ ଦିଆଯାଉଛି,  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ମୁଣ୍ଡ ବୁଲାଇବା, ନିଦ୍ରାହୀନତା, ଦ୍ୱିତ ଦୃଷ୍ଟି ଏବଂ ଚାଲିବାରେ ଅସୁବିଧା ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ଯକୃତ ସମସ୍ୟା, ଅଗ୍ନାଶୟ ପ୍ରଦାହ, ଆତ୍ମହତ୍ୟା ଏବଂ ଏକ ଅସ୍ୱାଭାବିକ ଅନିୟମିତ ହୃତ୍ ସ୍ପନ୍ଦନ ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ କିନ୍ତୁ ବାତ ଅପେକ୍ଷା ଏହାର ବ୍ୟବହାର କମ୍ ବିପଦଜନକ ହୋଇପାରେ  ସ୍ତନ୍ୟପାନ ସମୟରେ ବ୍ୟବହାର ସୁପାରିଶ କରାଯାଏ ନାହିଁ  କାର୍ବାମାଜେପିନ ପ୍ରତି ଆଲର୍ଜି ଥିବା ବ୍ୟକ୍ତିଙ୍କଠାରେ ଅକ୍ସକାର୍ବାଜେପିନ ୨୫% ସମସ୍ୟା ହେବାର ଆଶଙ୍କା ଥାଏ  ଏହା କିପରି କାମ କରେ ତାହା ସଂପୂର୍ଣ୍ଣ ସ୍ପଷ୍ଟ ନୁହେଁ  ଅକ୍ସକାର୍ବାଜେପିନ ୧୯୬୯ରେ ପେଟେଣ୍ଟ ହୋଇଥିଲା ଏବଂ ୧୯୯୦ ଡାକ୍ତରୀ ବ୍ୟବହାରରେ ଆସିଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ମସିହା ସୁଦ୍ଧା ପ୍ରାୟ ୬.୫୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୭.୧୫ ଡଲାର ଅଟେ। ୨୦୧୭ରେ ଏହା ଯୁକ୍ତରାଷ୍ଟ୍ରରେ ୨୦୭ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା
ମାଙ୍ଗାନିଜ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୨୫ । ଧର୍ମ ଭୌତିକ ରାସାୟନିକ ସମସ୍ଥାନିକ ଇତିହାସ ଉପସ୍ଥିତି ଓ ଉତ୍ପାଦନ ବ୍ୟବହାର ଟୀକା ଆଧାର ବାହାର ଲିଙ୍କ   : ?
ପ୍ରାଣବନ୍ଧୁ କର  (୧ ଡିସେମ୍ବର ୧୯୧୪ - ୩୦ ମାର୍ଚ୍ଚ ୧୯୯୮) ଜଣେ ଅଧ୍ୟାପକ, ଓଡ଼ିଆ କବି, ଗାଳ୍ପିକ ଓ ନାଟ୍ୟକାର ଥିଲେ  । ତାଙ୍କ ରଚିତ କେତେକ ଜଣାଶୁଣା ରଚନା ମଧ୍ୟରେ ଅଶାନ୍ତ, ଶ୍ୱେତପଦ୍ମା ଆଦି ନାଟକ, ଦୂରପାହାଡ଼ ଓ ପେଟୁ ଏକାଙ୍କିକା, ଷଣ୍ଢ ଲଢେଇ ଓ ସୁଅ ମୁହଁରେ ପଥର ଆଦି ଗଳ୍ପ ଅନ୍ୟତମ । କର କାଳିନ୍ଦୀ ଚରଣ ପାଣିଗ୍ରାହୀଙ୍କ ମାଟିର ମଣିଷ, ଫକୀରମୋହନଙ୍କ ମାମୁ, ପ୍ରାୟଶ୍ଚିତ, ଛ ମାଣ ଆଠ ଗୁଣ୍ଠ, ହରେକୃଷ୍ଣ ମହତାବଙ୍କ ଟାଉଟର ଓ ଫତୁରାନନ୍ଦଙ୍କ ନାକଟା ଚିତ୍ରକରର ନାଟ୍ୟରୂପ ଦେଇଥିଲେ । ତାଙ୍କର ଅଶାନ୍ତ ନାଟକ ନିମନ୍ତେ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ସ୍ନାୟୁ ସଂହାର ନାଟକ ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ଏବଂ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରରେ ସମ୍ମାନୀତ । ଜୀବନୀ ପ୍ରାଣବନ୍ଧୁ ୧୯୧୪ମସିହା ଡିସେମ୍ବର ମାସ ପହିଲାରେ କଟକ ଜିଲ୍ଲାର ବାଙ୍କୀ ଅନ୍ତର୍ଗତ ଡ଼ମପଡାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଚିନ୍ତାମଣି କର ଜଣେ ଶିକ୍ଷକ ଥିଲେ । ଛାତ୍ରାବସ୍ଥାରୁ ଲେଖା ଲେଖି ସହ ଜଡ଼ିତ ଥିଲେ । ଅଧିକ ଲେଖାଲେଖି କରିବା ପାଇଁ, ତାଙ୍କ ଶିକ୍ଷକମାନେ ତାଙ୍କୁ ଉତ୍ସାହିତ କରିଥିଲେ । ସ୍ନାତକ ଉତ୍ତୀର୍ଣ୍ଣ ହେବାପରେ, ସେ ସଚିବାଳୟରେ ଜଣେ କିରାଣୀ ଭାବରେ କାର୍ଯ୍ୟାରମ୍ଭ କରିଥିଲେ । ସେଥିରେ ମନ ନଲାଗିବାରୁ, ସେ ଶିକ୍ଷକତାକୁ ବୃତ୍ତି ଭାବରେ ଗ୍ରହଣ କରିଥିଲେ । ଘରୋଇ ଭାବରେ ଓଡ଼ିଆ ଭାଷା ସାହିତ୍ୟରେ ସ୍ନାତକୋତ୍ତର ଶିକ୍ଷାଲାଭ କରି, ସେ ଅଧ୍ୟାପକ ପାଲଟିଥିଲେ । ଶିକ୍ଷା ବିଭାଗର ବିଭିନ୍ନ ପଦପଦବୀରେ ଅବସ୍ଥାପିତ ହୋଇ, ରେଭେନ୍ସା ମହାବିଦ୍ୟାଳୟରେ, ତାଙ୍କ ଚାକିରି ଜୀବନ ଶେଷ ହୋଇଥିଲା । ସେ ଓଡ଼ିଆ ଭାଷା ସାହିତ୍ୟର ଓ ଶିକ୍ଷକ-ପ୍ରଶିକ୍ଷଣ ମହାବିଦ୍ୟାଳୟର ଅଧ୍ୟାପକ ଭାବରେ କାମ ଆରମ୍ଭ କରିଥଲେ । ସେ ଓଡ଼ିଶା ସଙ୍ଗୀତ ନାଟକ ଏକାଡେମି ସହିତ ମଧ୍ୟ ଜଡ଼ିତ ଥିଲେ । ୧୯୯୮ ମସିହା ମାର୍ଚ୍ଚ ୩୦ ତାରିଖରେ ପ୍ରାଣବନ୍ଧୁ ଇହଲିଳା ସମ୍ବରଣ କରିଥିଲେ । ରଚନାବଳୀ ପ୍ରାଣବନ୍ଧୁ, ଶତାଧିକ କ୍ଷୁଦ୍ରଗଳ୍ପ, ଏକାଙ୍କିକା ଓ ନାଟକ ରଚନା କରିଯାଇଛନ୍ତି । ନାଟକ ଅଶାନ୍ତ  (୧୯୬୮) ଶ୍ୱେତପଦ୍ମା ସ୍ନାୟୁ ସଂହାର ଏକ ମାଟି, ଅନେକ ଆକାଶ ଏତଦଭିନ୍ନ ଅଶାନ୍ତ, ଶ୍ୱେତପଦ୍ମା ଆଦି ନାଟକ, ଦୂରପାହାଡ଼ ଓ ପେଟୁ ଏକାଙ୍କିକା, ଷଣ୍ଢ ଲଢେଇ ଓ ସୁଅ ମୁହଁରେ ପଥର ଆଦି ଗଳ୍ପ ଅନ୍ୟତମ  । କର କାଳିନ୍ଦୀ ଚରଣ ପାଣିଗ୍ରାହୀଙ୍କ ମାଟିର ମଣିଷ, ଫକୀରମୋହନଙ୍କ ମାମୁ, ପ୍ରାୟଶ୍ଚିତ, ଛ ମାଣ ଆଠ ଗୁଣ୍ଠ, ହରେକୃଷ୍ଣ ମହତାବଙ୍କ ଟାଉଟର ଓ ଫତୁରାନନ୍ଦଙ୍କ ନାକଟା ଚିତ୍ରକର ଉପନ୍ୟାସକୁ ସେ ନାଟକର ରୂପ ଦେଇଥିଲେ ।
ପ୍ରିନସେପ ଘାଟ   :             ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତାଠାରେ ହୁଗୁଳି ନଦୀରେ ଥିବା ଏକ ବହୁ ପ୍ରାଚୀନ ଘାଟ । ଏହା 1843ରେ ବ୍ରିଟିଶ ଶାସନ ସମୟରେ ନିର୍ମିତ ହେଇଥିଲା । ଏହାର ନକସା ଫିଟଜେରାଲ୍ଡ ନାମକ ଜଣେ ବ୍ରିଟିଶଙ୍କଦ୍ୱାରା ହେଇଥିଲା ଓ ଏହି ଘାଟ ଆଙ୍ଗ୍ଲୋ - ଇଣ୍ଡିଆନ ବିଦ୍ୱାନ ଓ ପ୍ରତ୍ନତତ୍ତ୍ୱବିଦ ଜେମ୍ସ ପ୍ରିନସେପଙ୍କ ସ୍ମାରକୀ ଭାବରେ ନିର୍ମିତ ହେଇଥିଲା । ୱାଟର ଗେଟ ଓ ସେଣ୍ଟ ଜର୍ଜ ଗେଟର ମଝିରେ ଥିବା ଏହି ଘାଟରେ ଗ୍ରୀକ ଓ ଗୋଥିକ ପ୍ରସ୍ତର ଖୋଦେଇ କାମ ହୋଇଛି । 2001 ମସିହାରୁ ରାଜ୍ୟ ସରକାରଙ୍କ ଜନ ନିର୍ମାଣ ବିଭାଗ ତରଫ ଏହାର ରକ୍ଷଣା ବେକ୍ଷଣ ରାଯାଉଛି ବ୍ରିଟିଶ ସମୟରେ ଏହି ଘାଟର ଜେଟୀକୁ ବ୍ରିଟିଶମାନେ ବୋଟ ଚଳାଚଳପିନ ବ୍ୟବହାର କରୁଥିଲେ ।
ଜଷ୍ଟ ମୋହବତ୍, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ କଲ୍ୟାଣ ସୁନ୍ଦର ଛୋଟରାୟ ଏବଂ ସମରେଶ ରାଉତରାୟ । ବାପୁ ଗୋସ୍ୱାମୀ ଚଳଚ୍ଚିତ୍ରର ସଂଳାପ ରଚନା କରିଥିଲେ । ନିର୍ଦ୍ଦେଶକ ଏସ୍. କେ. ମୁରଲୀଧରନ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅଭିଜିତ ମଜୁମଦାର ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ୨୫ ଅଗଷ୍ଟ ୨୦୧୭ରେ ଗଣେଶ ପୂଜା ଦିନ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଆକାଶ ଦାସନାୟକ ଏବଂ ନାୟିକା ଅର୍ଚ୍ଚିତା ସାହୁ । ଆକାଶ ଜଣେ ସ‌ହ-ନିର୍ଦ୍ଦେଶକ ଭୂମିକାରେ ଅଭିନୟ କରିଥିଲେ । ସମରେଶ ରାଉତରାୟ, ପପୁ ପମ ପମ, ଧୀର ମଲିକ୍, ଅଙ୍କିତା ଆଦି କଳାକାରମାନେ ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ବଙ୍ଗୀୟ ନାୟିକା ଅଙ୍କିତା ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଭିନୟ ଆକାଶ ଦାସନାୟକ- ଆଦିତ୍ୟ ଅର୍ଚ୍ଚିତା ସାହୁ- ଭୂମି ପପୁ ପମ ପମ ସମରେଶ ରାଉତରାୟ ଅଙ୍କିତା- ବିଭାନ ଅନିତା ଦାସ କାହାଣୀ ଗୀତ ଏବଂ ସଙ୍ଗୀତ ଅଭିଜିତ ମଜୁମଦାର ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ୧୩ ଅଗଷ୍ଟ ୨୦୧୭ରେ ଓଡ଼ିଶା ପ୍ରେସ କ୍ଲବରେ ଏହି କଥାଚିତ୍ରର ଗୀତଗୁଡ଼ିକ ମୁକ୍ତିଲାଭ କରିଥିଲା । ଏହି କାର୍ଯ୍ୟକ୍ରମରେ ଅର୍ଚ୍ଚିତା ସାହୁ, ଆକାଶ ଦାସନାୟକ, ପପୁ ପମ ପମ, ସମରେଶ ରାଉତରାୟ, ତପୁ ମିଶ୍ର ଆଦି କଳାକାରମାନେ ଉପସ୍ଥିତ ଥିଲେ । ଗୀତ ପୁରସ୍କାର ଚଳଚ୍ଚିତ୍ର ପତ୍ରିକା  "ଚଳଚ୍ଚିତ୍ର ଜଗତ" ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ନାୟିକା ଅର୍ଚ୍ଚିତା ସାହୁଙ୍କୁ ଶ୍ରେଷ୍ଠ ନାୟିକା ପୁରସ୍କାର ମିଳିଥିଲା ।
କ୍ରିଷ୍ଣା ଗୋବିନ୍ଦା, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସତ୍ୟକାନ୍ତ ସାହୁ । ସୁଷମା ସାହୁ କଥାଚିତ୍ରଟିର କାହାଣୀ ରଚନା କରିଥିବା ବେଳେ ଡଃ ନିର୍ମଳ ନାୟକ କଥାଚିତ୍ରଟିର ସଂଳାପ ରଚନା କରିଥିଲେ । ଟି. ଗଣେଶ ଏହି କଥାଚିତ୍ରଟିର ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଏସ୍. ଚନ୍ଦ୍ରକାନ୍ତ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ନିର୍ମଳ ନାୟକ ଏବଂ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁରଜ ତ୍ରିପାଠୀ ଏବଂ ନାୟିକ କାଜଲ ସତପଥୀ । ଅଭିନେତା ସୁଭାଶିଷ ଶର୍ମା କଥାଚିତ୍ରଟିରେ ଭଗବାନ କ୍ରୀଷ୍ଣା ଭୂମିକାରେ ଅଭିନୟ କରିଥିଲେ । ଇଲୁ ବାନାର୍ଜୀ, ସୁରେଶ ବଳ, ଜୟୀରାମ ସାମଲ, ଅର୍ପଣ, ଦେବୁ ବୋଷ, ନୂପୁର ଘୋଷ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁରଜ ତ୍ରିପାଠୀ କାଜଲ ସତପଥୀ ସୁଭାଶିଷ ଶର୍ମା ଇଲୁ ବାନାର୍ଜୀ ସୁରେଶ ବଳ ଜୟୀରାମ ସାମଲ ଅର୍ପଣ ମହାନ୍ତି ଦେବୁ ବୋଷ ଖୁସି ଜଗା ପଣ୍ଡା ନୂପୁର ଘୋଷ କାହାଣୀ କଥାଚିତ୍ରର କାହାଣୀ ଅନୁସାରେ ଭଗବାନ କ୍ରୀଷ୍ଣା ତାଙ୍କର ଜଣେ ଭକ୍ତକୁ ସାହାଯ୍ୟ କରିବା ପାଇଁ ପୃଥିବୀକୁ ଆସିଥାନ୍ତି । ସେହି ଭକ୍ତଟିକୁ ଦୁନିଆ ବିଷୟରେ ବୁଝେଇଥାନ୍ତି ଏବଂ ଜୀବନ ଜିଇଁବାର ମାର୍ଗ ଦେଖାନ୍ତି । ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ । ଅରୁଣ ମନ୍ତ୍ରୀ ଏବଂ ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ଝେଲମ୍ ଏକ୍ସପ୍ରେସ   ହିନ୍ଦୀ ରେ           ଭାରତୀୟ ରେଳବାଇର ଏକ ଦୈନିକ ଟ୍ରେନ । ଏହା ମହାରାଷ୍ଟ୍ର ରାଜ୍ୟର ପୁନେ ସହରରୁ ଜମ୍ମୁ ଓ କାଶ୍ମୀର ରାଜ୍ୟର ଜମ୍ମୁତୱି ଷ୍ଟେସନ ପର୍ଯ୍ୟନ୍ତ ଯାତାୟତ କରିଥାଏ । ଏହି ଟ୍ରେନକୁ ଦେଶ ପ୍ରତିରକ୍ଷ୍ୟା ଦ୍ରୁଷ୍ଟିରୁ ଗୁରୁତ୍ୱପୂର୍ଣ କୁହାଯାଇପାରେ , କାରଣ ଏହା ପୁନେସ୍ଥିତ ଭାରତୀୟ ସେନା ବାହିନୀର ଦକ୍ଷିଣାଞ୍ଚଳ ମୁଖ୍ୟାଳୟ ସହ ବିଶିଷ୍ଟ ସୀମାବର୍ତୀ ସହରଗୁଡ଼ିକ ସହ ସଂଯୋଗ ରଖିଥାଏ । ଇତିହାସ ଝେଲମ ଏକ୍ସପ୍ରେସ ପୁନେରୁ ବାହାରୁଥିବା ଟ୍ରେନମାନଙ୍କ ମଧ୍ୟରେ ଏକ ସର୍ବପୁରତନ ଟ୍ରେନ । ଏହା ୧୯୭୯ରେ ପ୍ରଥମ କରି ପ୍ରଚଳନ ହେଇଥିଲା । ଏହା ମଧ୍ୟ ପୁନେ ସହର ସହିତ ଭାରତୀୟ ରାଜଧାନୀ ଦିଲ୍ଲୀକୁ ସିଧାସଳଖ ସଂଯୋଗ କରୁଥିବା ପ୍ରଥମ ଟ୍ରେନ ଏବଂ ଏହା ଭାରତୀୟ ସେନା ବାହିନୀର ଗମନାଗମନ ସୁବିଧା ପାଇଁ ପ୍ରଚଳନ ହେଇଥିଲା । ସଂଖ୍ୟା ଓ ଯାତ୍ରା ସାରଣୀ ଜମ୍ମୁ ଓ କାଶ୍ମୀରର ବିଖ୍ୟାତ ଝେଲମ ନଦୀର ନାମ ଅନୁସାରେ ଏହାକୁ ଝେଲମ ଏକ୍ସପ୍ରେସ ନାମିତ କରାଯାଇଥିଲା । ପୁନେରୁ ଜମ୍ମୁ ତୱି ପର୍ଯ୍ୟନ୍ତ ଏହାର ଯାତ୍ରା ସାରଣୀ ହେଲା , ଆଗମନ ଓ ପ୍ରସ୍ଥାନ ପୁନେ ରୁ ଟ୍ରେନ ୧୭.୨୦ରେ ଛାଡି ପୁନେଠାରେ ତୃତୀୟ ଦିନ 14.୩୫ ରେ ପହଞ୍ଚେ ଓ ଜମ୍ମୁ ତୱି ପଟରୁ ଟ୍ରେନ ୨୧.୪୫ରେ ଛାଡି ପୁନେରେ ତୃତୀୟ ଦିନ ୧୪.୩୫ରେ ପହଞ୍ଚେ । ଯାତ୍ରାପଥ ଓ ରହଣି ସମୁଦାୟ ୪୦ ଘଣ୍ଟାର ଯାତ୍ରାକାଳରେ ଏହି ଟ୍ରେନ ୨୧୭୭ କିଲୋମିଟର ପଥ ଅତିକ୍ରମ କରେ । ଏହି କ୍ରମରେ ଏହା ଭୋପାଲ , ଝାଁସୀ ,ଗ୍ୱାଲିଅର ,ନୂଆ ଦିଲ୍ଲୀ ,ଲୁଧିଆନା , ପରି ବୃହତ ଷ୍ଟେସନ ଛଡା ଅନ୍ୟ ନିର୍ଧାରିତ ଷ୍ଟେସନରେ ରହଣି କରିଥାଏ । ଭାରତୀୟ ରାଜ୍ୟ ଉତ୍ତର ପ୍ରଦେଶ , ମଧ୍ୟପ୍ରଦେଶ , ମହାରାଷ୍ଟ୍ର, ରାଜସ୍ଥାନ , ହରିୟାନା , ପଞ୍ଜାବ ,ଦିଲ୍ଲୀ ଓ ଜମ୍ମୁ ଓ କାଶ୍ମୀର ରାଜ୍ୟ ଦେଇ ଚଳାଚଳ କରିଥାଏ । ଭବିଷ୍ୟତ ସମ୍ଭାବନା ଦଉଣ୍ଡ- ମାନମାଦ ସେକ୍ସନ ଓ ଜଲନ୍ଧର-ପଠାଣକୋଟ - ଜମ୍ମୁ ତୱି ସେକ୍ସନର ଦୋହରିକାରଣ ଓ ବିଦ୍ୟୁତିକରଣ ସମାପ୍ତ ହେଲେ ଏହି ଟ୍ରେନ ଆଗୁଡ଼ି ଦ୍ରୁତତର ଭାବେ ଚାଲି ପାରିବ । ପୁନଶ୍ଚ କଟରା - ବନିହାଲ ଲାଇନ ସମ୍ପୂର୍ଣ୍ଣ ହେଲେ ଏହା ଶ୍ରୀନଗର ଯାଏ ପରିବର୍ଧିତ ହେଇ ପାରିବ ଓ ଉଧମପୁରସ୍ଥିତ ଉତ୍ତରାଞ୍ଚଳ ଆର୍ମୀ କମାଣ୍ଡ ଅଫିସ ସହ ପୁନେରୁ ସହଜରେ ସଂଯୋଗ ରକ୍ଷା ଯାଇ ପାରିବ ।
କମଳା ନଦୀ   ନେପାଳୀ:       ନେପାଲ ଦେଶରୁ ଉପତ୍ତି ହୋଇ ଭାରତୀୟ ରାଜ୍ୟ ବିହାରକୁ ପ୍ରବାହିତ ହେଇଥାଏ । ଗତିପଥ 1,200  (3,900 ). , 3.5  (2.2 ) .   . ଉପନଦୀ ସମୂହ ଏହି ନଦୀର ମୁଖ୍ୟ ଉପନଦୀଗୁଡ଼ିକ ହେଲା , ଖୋଲା , ମାଇନାବତୀ , ଧଉରୀ , ଟୟ , ସୈନ୍ୟ , ବାଲାନ ,ତ୍ରିଶୂଳା ଓ ଛଡାହା ନଦୀ ଓ ବେସିନ ତଥ୍ୟ ନଦୀର ସମୁଦାୟ ଦୈର୍ଘ୍ୟ 328କିଲୋମିଟର ମଧ୍ୟରୁ ନେପାଲରେ 208 କିଲୋମିଟର ଓ ଅବଶିଷ୍ଟ 120 କିଲୋମିଟର ବିହାର ରାଜ୍ୟରେ ପ୍ରବାହିତ ହେଇଥାଏ  । ଏହି ନଦୀର ସମୁଦାୟ ଜଳଗ୍ରହଣ ଅଞ୍ଚଳ 7,244 ବର୍ଗ କିଲୋମିଟର । ଏହା ମଧ୍ୟରୁ ବିହାରରେ 4488 ବର୍ଗ କିଲୋମିଟର ରହିଛି । ଏହି ଅଞ୍ଚଳରେ ହାରାହାରି ବାର୍ଷିକ ବର୍ଷା 1,260 ମିଲିମିଟର ହେଇଥାଏ ଓ ବିହାରରେ ଏହା ନିକଟସ୍ଥ ଚାଷ ଭୂମି ଅଞ୍ଚଳ 2,744 ବର୍ଗ କିଲୋମିଟର ସହ ବସବାସ କରୁଥିବା ଜନସଂଖ୍ୟା 3.9 ମିଲିୟନ । ବନ୍ୟା 2003 ମସିହା ବନ୍ୟାରେ ଏହି ଅଞ୍ଚଳର 1 ମିଲିୟନ ଲୋକ ପ୍ରଭାବିତ ହେଇଥିଲେ । ଭରତର ସମୁଦାୟ ବନ୍ୟା ବିପଦଶୀଳ ଅଞ୍ଚଳର 16.3 % କେବଳ ବିହାରରେ ଥିବା ବେଳେ ଭାରତର ବନୟାଗରସତା ଲୋକ ସଂଖ୍ୟାର 57 % ବିହାରରେ ଥାନ୍ତି । ସେମଧ୍ୟରୁ କେବଳ ଉତ୍ତର ବିହାରରେ 76 % ରହନ୍ତି । 68,000 ବର୍ଗ କିଲୋମିଟରରେ ରହୁଥିବା ବିହାରର 73.06 % ବିହାର ଅଧିବାସୀ ବନ୍ୟା ପ୍ରପୀଡିତ । . କମଳା ବହୁମୂଖୀ ନଦୀ ବନ୍ଧ ଯୋଜନା ନେପାଲର ଧନୁଶା ଓ ଶିରୋହା ଅଞ୍ଚଳରେ ବନ୍ଧ ନିର୍ମାଣ କରି ବନ୍ୟାକୁ ରୋକା ଯାଇ ପାରନ୍ତା । କିନ୍ତୁ ସେହି ଅଞ୍ଚଳ ଭୂମିକମ୍ପ ପ୍ରବଣ ହେଇଥିବାରୁ ଏହି ପ୍ରକଳ୍ପ ହେଇ ପାରୁନହି ।
ପୋନ୍ନୁର ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଗୁନ୍ତୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୋନ୍ନୁର ସହରର ମୋଟ ଜନସଂଖ୍ୟା ୫୬୫୦୪ ଅଟେ । ସେଥି ମଧ୍ୟରୁ ୫୦.୨୪% ଜଣ ପରୁଷ ହୋଇଥିବା ବେଳେ ୪୯.୭୬% ଜଣ ନାରୀ ଅଟନ୍ତି । ପୋନ୍ନୁରର ସାକ୍ଷରତା ହାର ୬୮.୨୦% ଅଟେ । ଏହା ଜାତୀୟ ହାରଠାରୁ ୩.୩୬% ପ୍ରତିଶତ କମ ଅଟେ । ସେଥିରୁ ୩୬.୫୩% ପ୍ରତିଶତ ପୁରୁଷ ଓ ୩୧.୬୭% ନାରୀ ଅଟନ୍ତି । ୧୦.୪୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପୋନ୍ନୁରର ସରକାରୀ ଭାଷା ଅଟେ ।
କନ୍ନାଟ ପ୍ଲେସ           ଭାରତୀୟ ରାଜଧାନୀ ମହାନଗରର ଏକ ବୃହତ୍ତମ ଆର୍ଥିକ , ବାଣିଜ୍ୟିକ କେନ୍ଦ୍ର । ଏହାକୁ କୁହାଯାଇଥାଏ ଓ ଏଠାରେ ଅନେକ ବିଖ୍ୟାତ ଭାରତୀୟ ସଂସ୍ଥାନ ମାନଙ୍କ ମୁଖ୍ୟାଳୟ ରହିଛି ।ନୂଆ ଦିଲ୍ଲୀର ଏହି ମୁଖ୍ୟ ବାଣିଜ୍ୟ ଅଞ୍ଚଳ ବ୍ରିଟିଶ ସମୟରେ ମଧ୍ୟ ଦିଲ୍ଲୀ ସହରର ଗର୍ବର ସ୍ଥାନ ଅଧିକାର କରିଥିଲା ଓ ଏଠାରେ ଅନେକ ଐତିହ ମୂଳକ ସ୍ଥାପତ୍ୟ ରହିଛି । ଏହା  "  ' ଦିଲ୍ଲୀ " ନାମରେ ଖ୍ୟାତ ଥିଲା । ଏହାର ନିର୍ମାଣ 1929 ମସିହାରେ ଆରମ୍ଭ ହେଇ 1933ରେ ସମାପ୍ତ ହେଇଥିଲା ଓ ଇଂଲଣ୍ଡ କନ୍ନାଟର ପ୍ରଥମ ଡୂକଙ୍କ ନାମାନୁସାରେ ନମିତା ହେଇଥିଲା । ବର୍ତ୍ତମାନ ଏହା ତଳ ଦେଇ ଦିଲ୍ଲୀ ମେଟ୍ରୋର ଲାଇନ ଯାଇଛି ଓ ଏଠାରେ ରାଜୀବ ଚୌକ ମ୍ନାମକ ମେଟ୍ରୋ ଷ୍ଟେସନ ରହିଛି । ଇତିହାସ କନ୍ନାଟ ପ୍ଲେସ ନିର୍ମାଣ ଆଗରୁ ଏହି ଅଞ୍ଚଳ ଘଞ୍ଚ ଜଙ୍ଗଲରେ ପୂର୍ଣ ଥିଲା । ଜଙ୍ଗଲରେ ହେଟାବାଘ , ଅରଣ୍ୟ ଘୁଷୁରି ଆଦି ରହୁଥିଲେ ଓ ନିକଟସ୍ଥ କାଶମେର ଗେଟ ଓ ସିଭିଲ ଲାଇନ ଅଞ୍ଚଳର ଲୋକେ ସେଟାକୁ ଛୁଟି ଦିନରେ ପକ୍ଷୀ ଶିକାର କରିବାକୁ ଯାଉଥିଲେ । ସେଠାରେ ଥିବା ପ୍ରାଚୀନ ହନୁମାନ ମଦିରକୁ ଅନେକ ଦର୍ଶକ ଆସୁଥିଲେ । ଅଞ୍ଚଳଟି ରାତ୍ର କଳାରେ ଯାତାୟତ ପାଇଁ ବିପଦଜନକ ଥିଲା । ଏହି ଅଞ୍ଚଳ ସମେତ ମାଧୋଗଞ୍ଜ , ଜାୟସିଙ୍ଗ ପୁରା ଓ ରାଜା କି ବଜାର ଅଞ୍ଚଳର ଲୋକଙ୍କୁ ସ୍ଥାନାନ୍ତର କରାଯାଇ କନ୍ନାଟ ପ୍ଲେସ ନିର୍ମାଣ ପାଇଁ ସ୍ଥାନ ଖାଲି କରାଯାଇଥିଲା । ମୁଗଳ ଶାସନ କାଳରୁ ରହିଥିବା ଏଇତିହାସିକ କୁତବ ରୋଡ , ସହଜନାବାଦ ରୋଡ ଅଞ୍ଚଳରେ ଥିବା ଗ୍ରାମାଞ୍ଚଳକୁ ଖାଲି କରାଯାଇ ସେଠାକାର ଅଧିବାଶିଙ୍କୁ କାରୋଲ ବାଗରେ ରଖାଯାଇଥିଲା । କେବଳ ହନୁମାନ ମନ୍ଦିର , ଜୟସିଙ୍ଘ ପୁରା ଜୈନ ମନ୍ଦିର ଓ ଯନ୍ତର ମନ୍ଥରକୁ ରଖାଯାଇଥିଲା । ନିର୍ମାଣ କାର୍ଯ୍ୟ ବ୍ରିଟିଶ ଭାରତ ସରକାର ଙ୍କ ମୁଖ୍ୟ ସ୍ଥପତ୍ୟ ବିଦ . ଙ୍କଦ୍ୱାରା ଏଠାରେ କେନ୍ଦ୍ରୀୟ ବାଣିଜ୍ୟ ଜିଲ୍ଲା ସ୍ଥାପନ ପାଇଁ ଯୋଜନା ତିଆରି ହେଲା । ସେଠାରେ ଉରୋପୀୟ ଢାଞ୍ଚାରେ ଏକ କେନ୍ଦ୍ରୀୟ ପ୍ଲାଜା ନିର୍ମିତ ହେବାର ଯୋଜନା ହେଲା । ତେବେ ଭାରତ ଛାଡି ଚାଲି ଯିବାରୁ ଓ  "ଲୁଟ୍ୟେନ"  ଓ  "ବାକର"  ଅନ୍ୟ କାମରେ ବ୍ୟସ୍ତ ଥିବାରୁ  "ରବର୍ଟ ଟର ରସେଲ"  ଙ୍କ ଉପରେ ଏହାର ନିର୍ମାଣ ଭାର ସମର୍ପଣ କରାଯାଇଥିଲା । ପ୍ରାଚୀନ ସମୟରେ ସିନେମା ଘର ୧୯୩୧ ମସିହାରେ କଥାଚିତ୍ର ପଦ୍ଧତି ଭାରତରେ ପ୍ରଚଳିତ ହେବା ପରେ ଏହାର ଆଦୃତି ବହୁ ପରିମାଣରେ ବଢି ଯାଇଥିଲା ।   ଆଗରୁ ନିର୍ବାକ ଚଳଚ୍ଚିତ୍ର ନିର୍ମିତ ହକନ୍ନଟ ପ୍ଲେସଠାରେ ପ୍ଲାଜା , ରେଗାଳ ,ରିଭୋଳି ଓ ଓଡିଅନ ନାମକ ୪ଟି ଥିଏଟର ଖୋଲି ଥିଲା । ଏହା ମଧ୍ୟରୁ ରେଗାଳ ଥିଏଟର ପ୍ରଥମେ ୧୯୩୨ ମସିହାରେ ଆରମ୍ଭ ହେଇଥିଲା । ଏଠାରେ ଫିଲ୍ମ ସହିତ ସଙ୍ଗୀତ , ନୃତ୍ୟ ଓ ଅନନ୍ୟ ମନୋରଞ୍ଜନ କରଜ୍ୟକରମ ସବୁ ହାଉଥିଲା । ଏବେ ମଧ୍ୟ ସେ ସବୁ ସିନେମା ଘର ରହିଥିଲେ ମଧ୍ୟ ଏହାର ମାଲିକାନା ପରିବର୍ତନ ହେଇ ପୁନଃ -ନିର୍ମିତ ହେଇଛି । ବର୍ତ୍ତମାନ କେନ୍ଦ୍ର ପାର୍କରେ ଜାତୀୟ ପତାକା ୨୦୧୪ ମସିହା ମାର୍ଚ ୭ ତାରିଖରେ ସେହି ସମୟର ବୃହତ୍ତମ ତ୍ରିରଙ୍ଗା କୁହାଯାଉଥିବା ୯୦ଫୁଟରେ ୬୦ ଫୁଟ ଆକାରର ଭାରତୀୟ ଜାତୀୟ ପତାକାକୁ ଏକ ୨୦୭ ଫୁଟ ଉଛ ଖମ୍ବ ସହାୟତାରେ କନ୍ନାଟ ପ୍ଲେସର କେନ୍ଦ୍ର ପାର୍କଠାରେ ଉଡ଼ାଯାଇଥିଲା । ଦିଲ୍ଲୀ ବିସ୍ଫୋରଣ 2008 ମସିହାର ଦିଲ୍ଲୀ ଆତଙ୍କବାଦୀ ବିସ୍ଫୋରଣ ଘଟଣାର 5ଟି ବିସ୍ଫୋରଣ ମଧ୍ୟରୁ ଦୁଇଟି କନ୍ନାଟ ପ୍ଲେସ ଅଞ୍ଚଳରେ ହେଇଥିଲା । ପରିମଳ ପାଇଁ ଥିବା କୁଣ୍ଡରୁ ବୋମାଗୁଡ଼ିକ ମିଳିଥିଲା ଓ ଦୁଇଟି ବିସ୍ଫୋରଣରେ 10 ଜଣ ବ୍ୟକ୍ତି ଆହତ ହେଇଥିଲେ । ଏହା ବାଦ ସମସ୍ତ ପରିମଳ କୁଣ୍ଡ ହଟେଇ ଦିଆ ଯାଇଥିଲା । ପୁନଃ -ଉନ୍ନୟନ ଯୋଜନା ସବୁ 2000 ମସିହା ସମୟକୁ କନ୍ନାଟ ପ୍ଲେସ ତାହାର ପୂର୍ବତନ ଗୌରବ ଓ ସୌନ୍ଦର୍ଜୀ ଅନେକାଂଶରେ ହରେଇଥିଲା । ରାସ୍ତାଗୁଡ଼ିକ ଧୀରେ ଧୀରେ ଶଙ୍କିର୍ଣ ହେଇଚାଲିଥିଲା ଓ ନୂତନ ପିଢୀର ଭିଡ ସମ୍ଭାଳିବାକୁ ଅସମର୍ଥ ହେଇ ପଡିଥିଲା । ନୂଆ ଦିଲ୍ଲୀ ମୁନ୍ସିପାଳ କର୍ପୋରେସନ ଏହାର ପୁନରୁଦ୍ଧାର ପାଇଁ ଯୋଜନା କରିଥିଲେ । ରାସ୍ତା , ଜଳ ଯୋଗାଣ , ଟ୍ରାଫିକ ପରିଚାଳନା , ପୁରୁଣା ଅଟ୍ଟାଳିକା ମାନଙ୍କ ସୁରକ୍ଷ୍ୟା ଦିଗ ପାଇଁ ଧ୍ୟାନ ଦିଆଯାଇଥିଲା । 2010 କମନୱେଲ୍ଥ ଗେମ୍ସ ଆଗରୁ ନିର୍ମାଣ କାର୍ଯ୍ୟ ସମାପ୍ତ ହେବାର ଯୋଜନା ଥିଲେ ମଧ୍ୟ ତାହା ହେଇ ପାରିନଥିଲା । 2016 ସୁଦ୍ଧା କିଛି ଅଞ୍ଚଳର କାର୍ଯ୍ୟ ସାରିଥିଲେ ମଧ୍ୟ ବାକି କାମ ସମ୍ପୂର୍ଣ ହେଲା ବେଳକୁ 2020 ମସିହା ହେଇଯାଇଥିବ । ଫିଲ୍ମ ରେ ଅନେକ ଭାରତୀୟ ଫିଲ୍ମରେ କନ୍ନଟ ପ୍ଲେସର ଦୃଶ୍ୟ ରହି ଥାଏ । ଏଠାରେ କିଛି ବିଦେଶୀୟ ଫିଲ୍ମର ଶୁଟିଙ୍ଗ ମଧ୍ୟ ହେଇଥିଲା ।
ଫୋର୍ଟ ୱିଲିୟମ ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତାସ୍ଥିତ ଏକ ଦୁର୍ଗ । ଏହା ହୁଗୁଳି ନଦୀର ପର୍ବ ତଟ ଅଞ୍ଚଳରେ ଅବସ୍ଥିତ । ଏହାକୁ ବ୍ରିଟିଶମାନେ ନିର୍ମାଣ କରି ଇଂଲଣ୍ଡର ରାଜା ୱିଲିୟମ ୩ଙ୍କ ସମ୍ମାନାର୍ଥେ ନାମକରଣ କରିଥିଲେ । ଏହା ସାମ୍ନାରେ କଲିକତାର ବୃହତ୍ତମ ପଡ଼ିଆ  "ମଇଦାନ"  ଅବସ୍ଥିତ । ଆଜି ଦୁର୍ଗ ହେଉଛି ଭାରତୀୟ ସେନାର ଇଷ୍ଟର୍ନ କମାଣ୍ଡର ମୁଖ୍ୟାଳୟ
ପିହାନି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ହର୍ଦୋଇ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପିହାନି ୨୭.୬୨୩୩ ଉତ୍ତର ଅକ୍ଷାଂଶ ଓ ୮୦.୧୯୯୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିହାନି ସହରର ମୋଟ ଜନସଂଖ୍ୟା ୨୭୫୩୫ ଅଟେ । ସେଥି ମଧ୍ୟରୁ ୫୨.୨୨% ଜଣ ପରୁଷ ହୋଇଥିବା ବେଳେ ୪୭.୭୮% ଜଣ ନାରୀ ଅଟନ୍ତି । ପିହାନିର ସାକ୍ଷରତା ହାର ୪୫.୭୭% ଅଟେ । ଏହା ଜାତୀୟ ହାରଠାରୁ ୧୯.୦୭% ପ୍ରତିଶତ କମ ଅଟେ । ସେଥିରୁ ୨୭.୫୦% ପ୍ରତିଶତ ପୁରୁଷ ଓ ୧୮.୨୭% ନାରୀ ଅଟନ୍ତି । ୧୮.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିହାନିର ସରକାରୀ ଭାଷା ଅଟେ ।
ଜଲାଲ ଆଦେନୀଙ୍କ ନିର୍ଦ୍ଦେଶନାରେ ନିର୍ମିତ, ଅଭିଯାତ୍ରିକ ପ୍ରଡ଼କ୍ସନର ଓଡ଼ିଆ କଥାଚିତ୍ର  'ଅନୁତାପ'  ୧୯୭୭ ମସିହାରେ ମୁକ୍ତିଲାଭ କରିଥିଲା ।
ବେଦାନ୍ତ ଝାରସୁଗୁଡା କେପଟିଭ ଶକ୍ତି କେନ୍ଦ୍ର , ଭାରତୀୟ ରାଜ୍ୟ ଓଡ଼ିଶାର ଶିଳ୍ପ ସମ୍ବୃଧ ଜିଲ୍ଲା ଝାରସୁଗୁଡାଠାରେ ଅବସ୍ଥିତ ବେଦାନ୍ତ କମ୍ପାନୀର ଏକ ବେସରକାରୀ ଉଦ୍ୟୋଗ । ଏହା ବେଦାନ୍ତଦ୍ୱାରା ପରିଚାଳିତ ବେଦାନ୍ତ ଉର୍ସ କାରଖାନାକୁ ଶକ୍ତି ଯୋଗେଇବା ସହ ବାଳକା ଶକ୍ତି ରାଜ୍ୟ ବିଦ୍ୟୁତ ବୋର୍ଡକୁ ବିକ୍ରି କରିଥାଆନ୍ତି । ଏହି କାରଖାନା ପାଇଁ କୋଇଲା ନିକଟସ୍ଥ ମହାନଦୀ କୋଇଲାଖଣି ସାହୁହାରୁ ପ୍ରାପ୍ତ ହାଉଥିବା ବେଳେ ହୀରାକୁଦ ଜଳଭଣ୍ଡାରର ଜଳ ମଧ୍ୟ ଉପଲଭ୍ଧ ହୁଏ । ଏହି ପ୍ରକଳ୍ପଟି ଚୀନ ଦେଶର ସହାୟତାରେ ନିର୍ମିତ ତଥା ପରିଚାଳିତ ହେଇଥାଏ । ଉତ୍ପାଦନ କ୍ଷ୍ୟମତା ଏହାର ଉତ୍ପାଦନ କ୍ଷ୍ୟମତା ୧,୨୧୫ ମେଗା ୱାଟ । ଏହି ଶକ୍ତି ୯ଟି ୧୩୫ ମେଗା ୱାଟ କ୍ଷ୍ୟମତା ବିଶିଷ୍ଟ ସ୍ତରଦ୍ୱାରା ଉତ୍ପାଦନ ହେଇଥାଏ ।
ରୋଜିଗ୍ଲିଟାଜୋନ, ଅନ୍ୟମାନଙ୍କ ନାମରେ ବିକ୍ରି ହେଉଥିବା ଆଭାଣ୍ଡିଆ, ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ମେଟଫର୍ମିନ୍ ସାଧାରଣତଃ ଏହା ନିମନ୍ତେ ଏକ ପ୍ରଥମ ଧାଡ଼ି ଔଷଧ; ଖରାପ ଫଳାଫଳ ହେଉଥିଲେ ରୋଜିଗ୍ଲିଟାଜୋନ୍ ସହିତ ଦିଆଯାଏ । ଏହା ପାଟିରେ ଦିଆଯାଏ । ଏହା ମେଟଫର୍ମିନ୍ କିମ୍ବା ଗ୍ଲାଇମପିରାଇଡ୍ ସହିତ ମିଳିତ ଭାବରେ ଉପଲବ୍ଧ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ଉପର ଶ୍ୱାସକ୍ରିୟା ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦଘାତ, ଫୁଲା, ହାଡ଼ ଭଙ୍ଗା ଏବଂ ଯକୃତ ସମସ୍ୟା ଅନ୍ତର୍ଭୁକ୍ତ ହୋଇପାରେ । ହୃଦଘାତ ସମ୍ବନ୍ଧରେ ପୂର୍ବ ଚିନ୍ତାଧାରା ଥିବାବେଳେ ଏହି ଚିନ୍ତାଧାରା ପ୍ରମାଣିତ ହୋଇନାହିଁ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ଏହା ଥିଆଜୋଲିଡାଇନଡିଓନ ଶ୍ରେଣୀର ଏକ ଔଷଧ ଏବଂ ଇନସୁଲିନ୍ ପ୍ରତି ସମ୍ବେଦନଶୀଳତା ବୃଦ୍ଧି କରି କାର୍ଯ୍ୟକ୍ଷମ ହୁଏ। ରୋଜିଗ୍ଲିଟାଜୋନ ୧୯୮୭ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ୨୦୦୦ରେ ୟୁରୋପରେ ବ୍ୟବହାର ପାଇଁ ଏହା ଅନୁମୋଦିତ ହୋଇଥିବାବେଳେ ସୁରକ୍ଷା ଚିନ୍ତା ଯୋଗୁଁ ୨୦୧୦ରେ ଏହାର ଅନୁମୋଦନ ସ୍ଥଗିତ ରଖାଯାଇଥିଲା ଏବଂ ୨୦୧୫ରେ ପ୍ରତ୍ୟାହାର କରାଯାଇଥିଲା । ଏହା ୨୦୧୦ରେ ଭାରତର ବଜାରରୁ ଏବଂ ୨୦୧୧ରେ ନ୍ୟୁଜିଲ୍ୟାଣ୍ଡରୁ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ଏକ ମାସର ଚିକିତ୍ସା ଖର୍ଚ୍ଚ ୨୦୨୧ ପ୍ରାୟ ୧୫୦ ଡଲାର ଥିଲା ।
ଶ୍ରୀମନ୍ଦିର ବେଢା ମଧ୍ୟରେ ଦେବୀ ଶୀତଳା ଓ ବାହନ ସିଂହଙ୍କ ମଧ୍ୟରେ ପ୍ରାଚୀନ ସୁନାକୂଅ ଅବସ୍ଥିତ । ଏହାକୁ ଅନେକ ପ୍ରଣୀତ କୂଅ ବୋଲି କୁହନ୍ତି । ଏହିକୂଅର ରକ୍ଷକ ହେଉଛନ୍ତି ମା ଶୀତଳା । ଦେବ ସ୍ନାନ ପୂର୍ଣ୍ଣିମା ଦିନ ଠାକୁରମାନଙ୍କୁ ସ୍ନାନମଣ୍ଡପରେ ବସାଇ ୧୦୮ କଳସରେ ସ୍ନାନ କରିବାର ବିଧି ଅଛି । ସ୍ନାନପୂର୍ଣ୍ଣିମା ପୂର୍ବଦିନ ସୁନାକୂଅରୁ ପବିତ୍ର ଜଳ ଅଣାଯାଏ । ସିଂହଦ୍ୱାର ପ୍ରବେଶପଥର ଦକ୍ଷିଣ ପଟ ବେଢା ମଧ୍ୟରେ ବିରାଜିତ ପାତାଳ ସମ୍ଭୂତା ମା ଶୀତଳାଙ୍କର କେବଳ ମସ୍ତକଟି ଦେଖାଯାଏ । କଳିଯୁଗ ଶେଷରେ ଦେବୀ ସଂପୂର୍ଣ୍ଣ ଆବିର୍ଭାବ ହେବେ ବୋଲି ଜନଶ୍ରୁତି ରହିଛି । ବର୍ଷକରେ ଥରୁଟିଏ ମାତ୍ର ସ୍ନାନପୂର୍ଣ୍ଣିମା ପୂର୍ବଦିନ ସୁନାକୂଅର ଅଭ୍ୟନ୍ତର ପରିଷ୍କାର କରାଯାଇ ଜଳ ଅଭିମନ୍ତ୍ରୀତ ହୋଇ ୧୦୮କଳସରେ ଜଳ ଅଣାଯାଏ । ଏହିଜଳକୁ କେବଳ ସୁନାଗୋସେଇଁ , ମୁଦିରସ୍ତ ଓ ଗରାବଡୁ ସେବକମାନେ ଆଣିଥାନ୍ତି । ଜଳ ଆଣିସାରିବା ପରେ ପୁନର୍ବାର କୂଅକୁ ଘୋଡାଇ ଦିଆଯାଏ । ବର୍ଷେ ପର୍ଯ୍ୟନ୍ତ ଆଉ ସେ କୂଅର ଜଳ ବ୍ୟବହାର କରାଯାଏ ନାହିଁ । ଜ୍ୟେଷ୍ଠ ପୂର୍ଣ୍ଣିମା ଦିନ ଠାକୁରଙ୍କ ଜନ୍ମଦିନ । ତେଣୁ ମହାରାଜା ଇନ୍ଦ୍ରଦ୍ୟୁମ୍ନ ଏହି ସ୍ନାନପୂର୍ଣ୍ଣିମା ଦିନ ସୁନାକୂଅରୁ ୧୦୮କଳସ ଜଳ ଆଣି ଠାକୁରଙ୍କୁ ସ୍ନାନ କରାଇଥିଲେ । ସୃଷ୍ଟିରେ ଯେତେ ତୀର୍ଥଜଳ ଅଛି ସମସ୍ତ ତୀର୍ଥଜଳ ଦେବସ୍ନାନ ପୂର୍ଣ୍ଣିମା ପୂର୍ବଦିନ ଏହି ସୁନାକୂଅକୁ ଆସିଥାନ୍ତି । ଜଗତର ଠାକୁର ଶ୍ରୀଜଗନ୍ନାଥଙ୍କର ସ୍ନାନପରେ ସବୁତୀର୍ଥଜଳ ସେ ସୁନାକୂଅରୁ ଅନ୍ତର୍ଦ୍ଧାନ ହୋଇଯାଇଥାନ୍ତି । ତେଣୁ ସେ କୂଅରୁ ଆଉ ଜଳ ବ୍ୟବହୃତ ହୋଇନଥାଏ । ବର୍ଷକ ପରେ ସ୍ନାନପୂର୍ଣ୍ଣିମାକୁ ସେ କୂଅରୁ ଜଳ ଆସେ । ଏହା ହେଉଛି ଶ୍ରୀମନ୍ଦିର ସୁନାକୂଅର ବିଶେଷତ୍ୱ ।
ମାନସ ମାଡକାମୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ମାନସ ମାଡକାମୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୩୪,୬୮୮ ଖଣ୍ଡ ଭୋଟ୍ ପାଇ ୩ୟ ସ୍ଥାନରେ ଥିଲେ ଏବଂ ବଜୟୀ ହୋଇଥିବା ଭାରତୀୟ ଜନତା ପାର୍ଟିର ପାର୍ଥୀ ନରସିଂହ ମାଡ଼କାମିଙ୍କ ଠାରୁ ୪୩,୯୯୧ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ହୃଦାନନ୍ଦ ମଲ୍ଲିକ  (୧ ଅଗଷ୍ଟ ୧୯୨୭ - ୧ ମାର୍ଚ୍ଚ ୧୯୯୦) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଓ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ଦଳ ଏବଂ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୧, ୧୯୭୪, ୧୯୭୭ ଓ ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ହୃଦାନନ୍ଦ ମଲ୍ଲିକ ୧୯୨୭ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କର ଶିକ୍ଷାଗତ ଯୋଗ୍ୟତା ବାଣିଜ୍ୟରେ ସ୍ନାତକ ଥିଲା । ସେ ଅନ୍ନପୂର୍ଣ୍ଣା ମଲ୍ଲିକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୪ ପୁଅ ଓ ୨ ଝିଅ ଥିଲେ । ହୃଦାନନ୍ଦ ମଲ୍ଲିକଙ୍କର ପୁଅ ମାନସ ରଞ୍ଜନ ମଲ୍ଲିକ ଜଣେ ରାଜନୀତିଜ୍ଞ ଥିଲେ, ଯିଏକି ୧୦ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କର ଅନ୍ୟତମ ପୁତ୍ର ସଞ୍ଜୀବ ମଲ୍ଲିକ ୧୬ଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ସ୍ୱାଧୀନତା ସଂଗ୍ରାମରେ ଯୋଗଦାନ ୧୯୪୨ ମସିହାରେ ହୃଦାନନ୍ଦ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସେ ୧୯୪୫ ମସିହାରେ ବାଲେଶ୍ୱର ଜିଲ୍ଲାରେ ଛାତ୍ରମେଳୀ କରି ଉତ୍ତର ଓଡ଼ିଶାରେ ସ୍ୱାଧୀନତା ସଂଗ୍ରାମ ଆନ୍ଦୋଳନକୁ ବଢ଼ାଇଥିଲେ । ରାଜନୈତିକ ଜୀବନ ହୃଦାନନ୍ଦ ୧୯୬୨ ମସିହାରେ ପଞ୍ଚାୟତ ସମିତି ସଭ୍ୟ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭା ନିର୍ବାଚନରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୧, ୧୯୭୪, ୧୯୭୭ ଓ ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୦ମ ବିଧାନ ସଭାରେ ସେ ବିଧାୟକ ଭାବରେ କାର୍ଯ୍ୟ କରୁଥିବାବେଳେ ତାଙ୍କର ମୃତ୍ୟୁ ହୋଇଥିଲା । ଏହାପରେ ଏହି ଆସନରେ ଉପ-ନିର୍ବାଚନ ହୋଇଥିଲା, ଯେଉଁଥିରେ ତାଙ୍କ ବଡ଼ ପୁଅ ମାନସ ବିଜୟୀ ହୋଇଥିଲେ । ମୃତ୍ୟୁ ହୃଦାନନ୍ଦ ମଲ୍ଲିକ ୧୯୯୦ ମସିହାର ମାର୍ଚ୍ଚ ମାସ ୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା । ୧୯ ମାର୍ଚ୍ଚ ୧୯୯୦ରେ ତାଙ୍କ ପାଇଁ ଓଡ଼ିଶା ବିଧାନ ସଭାରେ ଶୋକ ପାଳନ କରାଯାଇଥିଲା ।
ପଞ୍ଚରତ୍ନ ଶିବ ମନ୍ଦିର, ବଙ୍ଗଳାଦେଶରେ ଥିବା ଏକ ହିନ୍ଦୁ ମନ୍ଦିର । ଏହି ମନ୍ଦରଟି ଭୁବନେଶ୍ୱର ଶିବ ମନ୍ଦିର ଭାବରେ ମଧ୍ୟ ପ୍ରସିଦ୍ଧ । ଏହି ମନ୍ଦିରଟି ରାଜସାହି ଜିଲ୍ଲାର ପୁଥିଆଠାରେ ଅବସ୍ଥିତ । ଏହି ମନ୍ଦିରଟି ପୁଥିଆରେ ଥିବା ମନ୍ଦିର ପରିସର ଭିତରେ ଅବସ୍ଥିତ । ଏହି ଐତିହାସିକ ତୀର୍ଥ ସ୍ଥାନଟି ପାଖରେ ଶିବ ନାମକ ଏକ ହ୍ରଦ ରହିଛି । ଏହି ମନ୍ଦିରର ଉପର ଭାଗ ଗମ୍ବୁଜ ଗୁଡ଼ିକଦ୍ୱାରା ସୁସଜ୍ଜିତ ହୋଇଛି । ମନ୍ଦିରଟିର ଉପରି ଭାଗରେ ସମୁଦାୟ ୫ଟି ଗମ୍ବୁଜ ରହିଛି । ଏହି ମନ୍ଦିରଟି ପୁଥିଆ ରାଜ ଉଆସର ପ୍ରବେଶ ଦ୍ୱାର ନିକଟରେ ରହିଛି । ବଙ୍ଗଳାଦେଶରେ ଏବେ ସୁରକ୍ଷିତ ଅବସ୍ଥାରେ ଥିବା ହିନ୍ଦୁ ମନ୍ଦିର ମଧ୍ୟରେ ଏହି ମନ୍ଦିରଟି ସବୁଠାରୁ ଅଧିକ ଆକର୍ଷଣୀୟ ଏବଂ ସୌନ୍ଦର୍ଯ୍ୟ ମୟ ବୋଲି ବିବେଚନା କରାଯାଏ । ଏହାର ନିର୍ମାଣ ଶୈଳୀ ଏବଂ ଦୃଶ୍ୟମାନ କୀର୍ତ୍ତି ରାଶି ଗୁଡ଼ିକ ଏହି ମନ୍ଦିରକୁ ଏକ ବିଶେଷ ପରିଚୟ ଦେଇଛି । ଅବସ୍ଥିତି ଏହି ମନ୍ଦିରଟି ବଙ୍ଗଳାଦେଶର ରାଜସାହି ଜିଲ୍ଲାର ପୁଥିଆଠାରେ ରହିଛି । ରାଜସାହି ସଦର ମହକୁମାଠାରୁ ପୁଥିଆ ସ‌ହର ୩୨ କିଲୋମିଟର ଦୂରରେ ଅବସ୍ଥିତ । ଢାକା ରାଜସାହି ଜାତୀୟ ରାଜପଥ ସ‌ହ ଏହି ସ୍ଥାନ‌କୁ ସଂଯୋଗ ରହିଛି । ଇତିହାସ ମନ୍ଦିରଟି ପୁଥିଆ ରାଜ ଉଆସ ମଧ୍ୟରେ ଅବସ୍ଥିତ । ରାଜସାହିର ପୁଥିଆରେ ଥିବା ରାଜବାଟୀଟି ୧୮୨୩ରୁ ୧୮୯୫ ଖ୍ରୀଷ୍ଟାବ୍ଦ ମଧ୍ୟରେ ନିର୍ମିତ ହୋଇଥିଲା । ଏହି ରାଜ ଉଆସଟି ପଞ୍ଚ ଅନି ପ୍ରାସାଦ ନାମରେ ନାମିତ । ଏହି ମନ୍ଦିରଟି ପୁଥିଆ ରାଜ ଉଆସର ପ୍ରବେଶ ଦ୍ୱାରରେ ଅବସ୍ଥିତ । ଏହି ମନ୍ଦିରଟି ରାଣୀ ଭୁବନ ମୟୀ ଦେବୀଙ୍କଦ୍ୱାରା ନିର୍ମାଣ ହୋଇଥିଲା । ପୁଥିଆ ରାଜବାଟିର ରାଜା ଜଗତ ନାରାୟଣ ରାୟଙ୍କର ପତ୍ନୀ ଥିଲେ ଭୁବନ ମୟୀ ଦେବୀ । ଏହି ମନ୍ଦିରଟି ୧୮୨୩ରୁ ୧୮୩୦ ମସିହା ଭିତରେ ନିର୍ମାଣ ହୋଇଥିଲା । ଏହି ମନ୍ଦିରଟିର ନିର୍ମାଣରେ ସମୁଦାୟ ୩୦ ଲକ୍ଷ ଟଙ୍କା ଖର୍ଚ୍ଚ ହୋଇଥିବାର ଅନୁମାନ କରାଯାଏ । ବିଶେଷତା ଏହି ମନ୍ଦିରଟି ମଧ୍ୟ ରାଜ ପ୍ରାସାଦରେ ଥିବା ପଞ୍ଚରତ୍ନ ଗୋବିନ୍ଦ ମନ୍ଦିର ପରି ହୋଇଛି । ଏହି ମନ୍ଦିରର ଉପରେ ମଧ୍ୟ ସେ ମନ୍ଦିର ଭଳି ଗୋଟିଏ ବଡ଼ ଗମ୍ବୁଜ ଏବଂ ଚାରୋଟି କ୍ଷୁଦ୍ର ଗମ୍ବୁଜ ଅଛି । ଏହି ମନ୍ଦିରରେ ମଧ୍ୟ ସେ ମନ୍ଦିର ଭଳି ଟେରାକୋଟା କାର୍ଯ୍ୟ ହୋଇଛି । ଏହି ମନ୍ଦିରଟି ୧୧.୬୬ ଫୁଟ ଉଚ୍ଚରେ ଅବସ୍ଥିତ । ଏହି ମନ୍ଦିରଟିର ତଳ ଭାଗ ଏକ ବର୍ଗାକାର କ୍ଷେତ୍ର ପରି ହୋଇଛି ଏବଂ ଏହାର ଉପର ଭାଗର ଗମ୍ବୁଜ ଗୁଡ଼ିକ ମହୁମଛିର ବସା ପରି ହୋଇଛି । ୬୫ ବର୍ଗ ଫୁଟ ଆକାରରେ ନିର୍ମାଣ ହୋଇଛି ଏହି ମନ୍ଦିରଟି । ଏହା ମଧ୍ୟରେ କେବଳ ଗର୍ଭ ଗୃହଟି ୧୩.୨୫ ବର୍ଗ ଫୁଟର । କଳା ମୁଗୁନି ପଥରରେ ନିର୍ମିତ ଏକ ଶିବ ଲିଙ୍ଗ ରହିଛି ଏହି ମନ୍ଦିର ଭିତରେ । ଏହି ମନ୍ଦିରଟି ଇଟାରେ ତିଆରି ହୋଇଛି । ମନ୍ଦିରଟିର ଉତ୍ତର ଭାରତର ମନ୍ଦିର ଶୈଳୀରେ ନିର୍ମାଣ ହୋଇଛି । ଏହି ମନ୍ଦିରର ଗର୍ଭ ଗୃହକୁ ଲାଗି ଆହୁରି ଚାରୋଟି ଘର ରହିଛି । ଏହି ଚାରୋଟି ଘରକୁ ଗର୍ଭ ଗୃହରୁ ଗୋଟିଏ ଲେଖାଏଁ ସଂଯୋଗ ଦ୍ୱାର ରହିଛି ।
ପିତମ ପାଢ଼ୀ  (ଜନ୍ମ: ୪ ଫେବୃଆରୀ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପିତମ ପାଢ଼ୀ ୧୯୭୨ ମସିହାର ଫେବୃଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଶରଥ ପାଢ଼ୀ ଓ ପତ୍ନୀଙ୍କ ନାମ ସୁଶୀଳା ପାଢ଼ୀ । ରାଜନୈତିକ ଜୀବନ ପିତମ ପାଢ଼ୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ମୁଜାଫରପୁର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ମୁଜ ଅର୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୁଜାଫରପୁର ୨୬.୧୨୨୬ ଉତ୍ତର ଅକ୍ଷାଂଶ ଓ ୮୫.୩୯୦୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୫୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁଜାଫରପୁର ସହରର ମୋଟ ଜନସଂଖ୍ୟା ୨୦୮୭୩ ଅଟେ । ସେଥି ମଧ୍ୟରୁ ୫୩.୦୯% ଜଣ ପରୁଷ ହୋଇଥିବା ବେଳେ ୪୬.୯୧% ଜଣ ନାରୀ ଅଟନ୍ତି । ମୁଜାଫରପୁରର ସାକ୍ଷରତା ହାର ୪୮.୪୬% ଅଟେ । ଏହା ଜାତୀୟ ହାରଠାରୁ ୧୬.୩୮% ପ୍ରତିଶତ ଅଧିକ ଅଟେ । ସେଥିରୁ ୩୦.୪୨% ପ୍ରତିଶତ ପୁରୁଷ ଓ ୧୮.୦୪% ନାରୀ ଅଟନ୍ତି । ୧୭.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମୁଜାଫରପୁରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ମୁଜାଫରପୁରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୦.୫ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୯.୭ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୧୭୫.୪ / ହୋଇଥାଏ ।
ମହାରାଜଗଞ୍ଜ, ସିୱାନ୍ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ମହରଜ୍ଗଞ୍ଜ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମହାରାଜଗଞ୍ଜ, ସିୱାନ୍ ୨୭.୧୪୧୪ ଉତ୍ତର ଅକ୍ଷାଂଶ ଓ ୮୩.୫୬୫୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୯୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମହାରାଜଗଞ୍ଜ, ସିୱାନ୍ ସହରର ମୋଟ ଜନସଂଖ୍ୟା ୧୦୧୮୧ ଅଟେ । ସେଥି ମଧ୍ୟରୁ ୫୨.୬୨% ଜଣ ପରୁଷ ହୋଇଥିବା ବେଳେ ୪୭.୩୮% ଜଣ ନାରୀ ଅଟନ୍ତି । ମହାରାଜଗଞ୍ଜ, ସିୱାନ୍ର ସାକ୍ଷରତା ହାର ୭୨.୦୬% ଅଟେ । ଏହା ଜାତୀୟ ହାରଠାରୁ ୭.୨୨% ପ୍ରତିଶତ କମ ଅଟେ । ସେଥିରୁ ୪୧.୩୧% ପ୍ରତିଶତ ପୁରୁଷ ଓ ୩୦.୭୪% ନାରୀ ଅଟନ୍ତି । ୧୪.୭୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମହାରାଜଗଞ୍ଜ, ସିୱାନ୍ର ସରକାରୀ ଭାଷା ଅଟେ ।
ଟେନୋସାଇନୋଭାଇଟିସ ନାମ ଦିଆଯାଏ ଯେତେବେଳେ କୌଣସି ଟେଣ୍ଡନରେ ପ୍ରଦାହ ହୋଇ ତାହାର ଖୋଳ ଭିତରେ ତରଳ ପଦାର୍ଥ ଜମିଯାଏ । ଏହି ରୋଗରେ ସାଧାରଣତଃ ଯନ୍ତ୍ରଣା, ଫୁଲା ଏବଂ ଗଣ୍ଠିକୁ ସଂପୂର୍ଣ୍ଣ ସିଧା କରିବାରେ ଅକ୍ଷମତା ହୁଏ । ହାତ, କଚଟି, ଏବଂ ପାଦରେ ଥିବା ଟେଣ୍ଡନ‌ଗୁଡିକ ସାଧାରଣତଃ ପ୍ରଭାବିତ ହୋଇଥାଏ । ଟେନୋସାଇନୋଭାଇଟିସ ସଂକ୍ରାମକ କିମ୍ବା ଅଣ-ସଂକ୍ରମଣ ରୋଗ ହୋଇପାରେ । ଆଘାତ ହେତୁ ସଂକ୍ରମଣ ହୋଇପାରେ, ଯେପରିକି କଟିଗଲେ କିମ୍ବା କାମୁଡ଼ିଲେ କିମ୍ବା ଶରୀରର ଅନ୍ୟ ସ୍ଥାନରୁ ବିସ୍ତାର ଯୋଗୁ ହୋଇପାରେ । ଅଣ ସଂକ୍ରାମକ ପ୍ରକାରରେ ଡି କ୍ୱେରଭେନ ସିଣ୍ଡ୍ରୋମ, ଇଣ୍ଟରସେକ୍ସନ ସିଣ୍ଡ୍ରୋମ ଏବଂ ଟ୍ରିଗର ଆଙ୍ଗୁଠି  (ଷ୍ଟେନୋଜିଙ୍ଗ ଟେନୋସାଇନୋଭାଇଟିସ୍) ରୋଗ‌ଗୁଡ଼ିକ ଅନ୍ତର୍ଭୁକ୍ତ ହୋଇଥାଏ  । ଅଣ ସଂକ୍ରାମକ ପ୍ରକାର ପାଇଁ ବିପଦ କାରଣଗୁଡ଼ିକ ମଧ୍ୟରେ ଅତ୍ୟଧିକ ବ୍ୟବହାର, ରିଉମାଟଏଡ୍ ଆର୍ଥ୍ରାଇଟିସ୍ ଏବଂ ସୋରିଆସିସ ହୋଇପାରେ । ଫ୍ଲେକ୍ସର ଟେଣ୍ଡନର ସଂକ୍ରମଣ ହେଲେ ଶୀଘ୍ର ଚିକିତ୍ସା ଆବଶ୍ୟକ ହୁଏ । ରୋଗ ସାମାନ୍ୟ ଧରଣର ହୋଇଥିଲେ ଶିରାଭ୍ୟନ୍ତର ଆଣ୍ଟିବାୟୋଟିକ ଏବଂ ସ୍ପ୍ଲିଣ୍ଟିଂଦ୍ୱାରା ଚିକିତ୍ସା କରାଯାଇପାରେ; ଅଧିକ ଗୁରୁତର ମାମଲାରେ ଅସ୍ତ୍ରୋପଚାର ଆବଶ୍ୟକ ହୁଏ ଅଣ-ସଂକ୍ରାମକ ପ୍ରକାରଗୁଡିକ ନ‌ନଷ୍ଟେରେଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ସ୍ପ୍ଲିଣ୍ଟିଂ କିମ୍ବା କର୍ଟିକୋଷ୍ଟେରଏଡ ସହିତ ଚିକିତ୍ସା କରାଯାଇପାରେ । ୩% ଲୋକଙ୍କର ଟ୍ରିଗର ଆଙ୍ଗୁଠି ହୋଇପାରେ ।
ଏହା ଭାରତର ଓଡ଼ିଶାସ୍ଥିତ ରାୟଗଡ଼଼ା ଜିଲ୍ଲାରେ ଥିବା ହିନ୍ଦୁ ମନ୍ଦିରଗୁଡ଼ିକର ଏକ ତାଲିକା । ଉପକ୍ରମ ଓଡ଼ିଶା ରାଜ୍ୟ ପୂରାତନ ତଥା ନୂତନ ମନ୍ଦିରରେ ଭରପୁର । ସେହି ଦୃଷ୍ଟିରୁ ରାୟଗଡ଼ା ଜିଲ୍ଲା ଏହାର ବ୍ୟତିକ୍ରମ ନୁହେଁ । ରାୟଗଡ଼ା ଜିଲ୍ଲାରେ ଥିବା ମନ୍ଦିରମାନଙ୍କର ଅସଂପୂର୍ଣ୍ଣ ତାଲିକା ଏହାର ଏକ ବଳିଷ୍ଠ ପ୍ରମାଣ ।
ଇଗ୍ନେଶ ତିର୍କି ଜଣେ ଭାରତୀୟ ହକି ଖେଳାଳି । ସେ ଜଣେ ମିଡ଼ଫିଲ୍ଡର ଭାବରେ ଖେଳନ୍ତି । ବ୍ୟକ୍ତିଗତ ଜୀବନ ଇଗ୍ନେଶ, ଓଡ଼ିଶାର ସୁନ୍ଦରଗଡ଼ଠାରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ୱାଲଟର ତିର୍କି ଓ ମାତାଙ୍କ ନାମ ରେଜିନା । ସେମାନେ ଥିଲେ ୭ ଭାଇ ଓ ସମସ୍ତେ ହକି ଖେଳନ୍ତି । ସବୁ ଭାଇମାନେ ସୁନ୍ଦରଗଡ଼ର  "ଖାସି କପ" ର ନାମକରା ଖେଳାଳି ଥିଲେ । ଇଗ୍ନେଶ ତିର୍କିଙ୍କ ସାନ ଭାଇ ପ୍ରବୋଧ ତିର୍କି ମଧ୍ୟ ଭାରତ ତରଫରୁ ଖେଳିବାର ସୁଯୋଗ ପାଇଛନ୍ତି । ଖେଳ ଜୀବନ ସେ ଭାରତ ପକ୍ଷରୁ ବେଲଜିୟମ ବିପକ୍ଷରେ ୨୦୦୧ ମସିହାରେ ନିଜର ପ୍ରଥମ ମ୍ୟାଚ ଖେଳିଥିଲେ । ସେ ୨୦୦୪ରେ ଅନୁଷ୍ଠିତ ଅଲମ୍ପିକରେ ଭାରତ ପକ୍ଷରୁ ଖେଳିଥିଲେ । ୨୦୦୩ ଏସୀୟ କପ ଫାଇନାଲରେ ପାକିସ୍ଥାନକୁ ହରେଇ ଭାରତକୁ ଚାମ୍ପିୟନ କରିବାରେ ଇଗ୍ନେଶ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ ।
ଲବ ବା ଲବ୍ ସଂସ୍କୃତ: , : , :    , :  , : , : , : , : , : , : /   ଓ ତାଙ୍କର ଯାଁଳା ଭାଇ କୁଶ ହିନ୍ଦୁ ମହାପୁରାଣ ରାମାୟଣରେ ବର୍ଣିତ ମୁଖ୍ୟ ଚରିତ୍ର ରାମ ଓ ସୀତାଙ୍କ ପୁତ୍ର ଥିଲେ । ଉଭୟ ଯାଁଳା ଭାଇ ହେଇଥିଲେ ମଧ୍ୟ କୁଶ ପ୍ରଥମେ ଜନ୍ମ ହେଇଥିବାରୁ ସେ ବଡ ବୋଲି ଧରାଯାଇଥାଏ । ଲବ ତାଙ୍କ ପିତା ରାମ ମକା ଚେହେରା ଭଳି ଆସିଥିବା ବେଳେ ଈଷତ ନୀଳ ବରଣର ଥିଲେ ଓ କୁଶ ମାତା ସିତାଙ୍କ ପରି ସଫେଦ ରଙ୍ଗ ଗ୍ରହଣ କରି ତାଙ୍କ ଚେହେରାର ଚାପ ରେ ଥିଲେ । ଲବ ପରେ  'ଲବପୁରୀ'  ରାଜ୍ୟ ସ୍ଥାପନ କାରିୟହିବାର ବର୍ଣ୍ଣନା ରହିଛି । , ସେଇ ଲବପୁରକୁ ଆଧୁନିକ ଲାହୋରେ ସହର  ( ପାକିସ୍ଥାନରେ ବର୍ତ୍ତମାନ ଅବସ୍ଥିତ ) ବୋଇ କୁହାଯାଏ  ।, ଏହା ତାଙ୍କ ନାମରେ ନମିତା ହେଇଥିଲା । . ଦକ୍ଷିଣ ଏସିୟ ରାଜ୍ୟ ଲାଓସ ଓ ଥାଇଲ୍ଯାନ୍ଡର ସହର ଲପବୁରି ମଧ୍ୟ ତାଙ୍କ ନାମାନୁସାରେ ନମିତା ହେଇଥିବାର ଇତିହାସ କୁହେ । ଇଣ୍ଡୋ- ଆର୍ଜନ ବଂଶର ଶିକାରବାର ରାଜପୁତ , ଆବଢିୟା ଜାତି , ଓ ଲେନା ପତିଦାର ବଂଶ ଲବଙ୍କ ବାନ୍ଶୋଜ ହେଇଥିବାର ଦାବି କରନ୍ତି । ଲବ ମୂଳତଃପ୍ରାଚୀନ ଭାରତର ଇଚ୍ଛାକୁ କୁଳ ଓ ସୂର୍ଯ୍ୟବଂଶୀ ହେଇଥିବାର ଜଣା ଯାଏ । . ଜନ୍ମ ଓ ବାଲ୍ୟାବସ୍ଥା ରାମାୟଣର ବର୍ଣ୍ଣନା ଅନୁସାରେ ରାମ ସିତାଙ୍କୁ ଲୋକବାଦ ଶୁଣିବା ପରେ କିଛି କାଳ ପାଇଁ ପରିତ୍ୟାଗ କରିଥିଲେ । ସିତା ସେହି ସମତ୍ୟରେ ବନରେ ବାଲ୍ମୀକି ମୁନିଙ୍କ ଆଶ୍ରମରେ ଶରଣାଗତ ହେଇ ରହିଥିଲେ । ତମଶା ନଦୀ ତଟରେ ବାଲ୍ମୀକି ମୁନିଙ୍କ ଆଶ୍ରମ ଥିଲା । . ଲବ ଓ କୁଶ ସେହିଠାରେ ଜନ୍ମ ଗ୍ରହଣ କରିଥିଲେ ଓ ସନ୍ଥ ବାଲ୍ମୀକିଙ୍କଦ୍ୱାରା ଶିକ୍ଷା ଓ ଯୁଦ୍ଧ କୌଶଳ ପ୍ରାପ୍ତ ହେଇଥିଲେ । ସେମାନେ ତାଙ୍କଠାରୁ ରାମାଙ୍କ ବିଷୟ ମଧ୍ୟ ବିଷାଦ ଭାବରେ ଜାଣିଥିଲେ । ଅଶ୍ୱମେଧ ଯଜ୍ଞ ପରବର୍ତୀ ଇତିହାସ ରାମଙ୍କ ପରେ ଲବ ଓ କୁଶ ଶାସକ ହେଇ ଲାହୋରେ ଓ କାଶୁର ସହର ସ୍ଥାପନ କରିଥିଲେ । ଲାହୋରେ ସହରକୁ ଆଗରୁ ଲବପୁରୀ କୁହାଯାଉଥିଲା । କୋଶଳ ମହାରାଜ୍ୟର ରାଜା ଥିବା ରାମା ତାଙ୍କ ପୁତ୍ର ଲବଙ୍କୁ ଶ୍ରଭସ୍ତି ଓ କୁଶଙ୍କୁ କୁଶବତୀ ରାଜ୍ୟ ପ୍ରଦାନ କରିଥିଲେ । . ବର୍ତ୍ତମାନ ମଧ୍ୟ ଶହି କିଲ୍ଲା ମଧ୍ୟରେ ଲବଙ୍କ ଏକ ମଦିର ଅବସ୍ଥିତ ରହିଛି ।
ନିତାଇ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ରଘୁ ଅରକ୍ଷିତ ୧୯୯୭ ମସିହାରେ ମୁକ୍ତିଲାଭ କରିଥିଲା । ଅଭିନୟରେ ଓଡ଼ିଆକଥାଚିତ୍ର  ରଘୁ ଅରକ୍ଷିତ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଉତ୍ତମ ମହାନ୍ତି ତନ୍ଦ୍ରା ରାୟ ଗୋବିନ୍ଦ ତେଜ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଗ୍ୱାଲିଅର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ଗ୍ୱଲିଓର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗ୍ୱାଲିଅର ୨୬.୨୨୯୮ ଉତ୍ତର ଅକ୍ଷାଂଶ ଓ ୭୮.୧୭୩୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗ୍ୱାଲିଅର ସହରର ମୋଟ ଜନସଂଖ୍ୟା ୯୫୩୪ ଅଟେ । ସେଥି ମଧ୍ୟରୁ ୫୩.୦୮% ଜଣ ପରୁଷ ହୋଇଥିବା ବେଳେ ୪୬.୯୨% ଜଣ ନାରୀ ଅଟନ୍ତି । ଗ୍ୱାଲିଅରର ସାକ୍ଷରତା ହାର ୫୩.୩୮% ଅଟେ । ଏହା ଜାତୀୟ ହାରଠାରୁ ୧୧.୪୬% ପ୍ରତିଶତ ଅଧିକ ଅଟେ । ସେଥିରୁ ୩୫.୦୦% ପ୍ରତିଶତ ପୁରୁଷ ଓ ୧୮.୩୮% ନାରୀ ଅଟନ୍ତି । ୧୬.୩୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଗ୍ୱାଲିଅରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଗ୍ୱାଲିଅରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୪ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୩ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୮୩୬.୬ / ହୋଇଥାଏ ।
ହସ୍ତମୈଥୁନ ଯୌନ ଉତ୍ତେଜନା ନିମନ୍ତେ ଜଣଙ୍କର ନିଜ ଯୌନାଙ୍ଗର ଏକ ପ୍ରକାର ଯୌନ ଉଦ୍ଦୀପନାକୁ ଓ ଯୌନ ଉଦ୍ଦୀପନାର ଶିଖର ଅବସ୍ଥା ଯାଏ କରାଯାଉଥିବା କାର୍ଯ୍ୟକଳାପକୁ ବୁଝାଇଥାଏ । ଏହି ଉଦ୍ଦୀପନା ସାଧାରଣତଃ ହାତ, ଆଙ୍ଗୁଳି, ନିତିଦିନିଆ ବ୍ୟବହାରରେ ଲାଗୁଥିବା ବସ୍ତୁ, ଭାଇବ୍ରେଟର ଆଦି ଯୌନ ଖେଳନା ବା ଏସବୁର ସାମଗ୍ରୀକ ବ୍ୟବହାରଦ୍ୱାରା ମିଳିଥାଏ । ପ୍ରାୟ ପ୍ରତ୍ୟେକ ପୁରୁଷ ଓ ତିନି ଚତୁର୍ଥାଂଶ ସ୍ତ୍ରୀ ନିଜ ଜୀବନରେ କେବେ ନା କେବେ ହସ୍ତମୈଥୁନ କରିଥାନ୍ତି । ପୁରୁଷଟିଏ ସ୍ତ୍ରୀଠାରୁ କମ୍‌ ବୟସରେ ଏଭଳି କରିବା ଶିଖିଥାଏ । ସ୍ତ୍ରୀଠାରୁ ପୁରୁଷମାନେ ଏଭଳି ବ୍ୟବହାର ଅଧିକ କରିଥାନ୍ତି । ନିଜର ଯୌନ ପ୍ରକ୍ରିୟାକୁ ନିଜେ ଉତ୍ତେଜନା କରିବା ପ୍ରାୟ ଶୈଶବ ଅବସ୍ଥାରୁ ଆରମ୍ଭ ହୋଇଥାଏ । ଶିଶୁଟିଏ ନିଜର ପାଟି, ଆଙ୍ଗୁଠି ଓ ଶରୀରର ବିଭିନ୍ନ ଅଙ୍ଗକୁ ସ୍ପର୍ଶକରି ନୂଆ ନୂଆ ଉଦ୍ଦୀପନାକୁ ଆବିଷ୍କାର କରିବାକୁ ଚାହେଁ । ସେହିଭଳି ନିଜର ଯୌନାଙ୍ଗକୁ ସ୍ପର୍ଶକରି ନୂଆ କିଛି ଶିଖିବାକୁ ଇଚ୍ଛା କରେ । ପ୍ରାୟ ୧୫ରୁ ୨୦ମାସ ବୟସର ଶିଶୁଟି ନିଜର ଯୌନାଙ୍ଗକୁ ନିଜେ ଉତ୍ତେଜନା କରିବା ଆରମ୍ଭ କରେ । ଏଭଳି କଲେ ନିଜକୁ ଆନନ୍ଦ ଲାଗେ । ଏପରି ଉଦ୍ଦୀପନା ଓ ନିଜର ଶରୀରକୁ ଆବିଷ୍କାର କରିବାର ଆଗ୍ରହ ହସ୍ତମୈଧୁନ କରିବାର ଇଚ୍ଛାକୁ ବଢ଼ାଇ ଦିଏ । ଏହି ବୟସରେ କେତେକ ଶିଶୁ ଅନ୍ୟମାନଙ୍କର, ଏପରିକି ପଶୁମାନଙ୍କର ଯୌନାଙ୍ଗ ବିଷୟରେ ଜାଣିବାକୁ ଆଗ୍ରହ ପ୍ରକାଶ କରିଥାନ୍ତି । ଯେତେବେଳେ ଶିଶୁଟିଏ ବନ୍ଧୁତା ସ୍ଥାପନ କରେ, ସେତେବେଳେ ଅନ୍ୟମାନଙ୍କର ଯୌନାଙ୍ଗ ଦେଖି ଓ ନିଜର ଯୌନାଙ୍ଗ ପ୍ରଦର୍ଶନ କରି ଆନନ୍ଦ ପାଏ । ବଡ଼ ହେବା ପରେ ଏଭଳି ବ୍ୟବହାର ପାଇଁ କେତେଜଣ ଲାଜ କରନ୍ତି ଓ ନିଜକୁ ଦୋଷୀ ମନେ କରନ୍ତି । ସେମାନଙ୍କର ଏଭଳି ବ୍ୟବହାର କମିଯାଏ । ମାତ୍ର ଅନ୍ୟମାନଙ୍କର ବଢ଼ିଥାଏ । ଶିଶୁଟିଏ କିଶୋର ବୟସରେ ପାଦଦେବା ସମୟରୁ, ଶରୀରରୁ ଯୌନ ଉଦ୍ଦୀପକ ଜୀବରସ  ନିର୍ଗତ ହୁଏ । ହସ୍ତମୈଥୁନ କରିବାର ଇଚ୍ଛା ବଢ଼ିଯାଏ । କିଶୋରଟିଏ ରତିକ୍ରିୟା  ଓ ଯୌନକ୍ରିୟାର ପରିତୃପ୍ତି  ପାଇବାକୁ ସମର୍ଥ । ମାତ୍ର ସାମାଜିକ ବାଧା ଯୋଗୁଁ କରେ ନାହିଁ । ସେ ନିଜର ଯୌନାଙ୍ଗକୁ ଉତ୍ତେଜିତ କରି ଯୌନତୃପ୍ତି ଆଣିବାକୁ ଇଚ୍ଛା କରେ । ତେବେ ଶିଶୁ ଓ କିଶୋର ମଧ୍ୟରେ ପ୍ରଭେଦ ଜାଣିବା ଦରକାର । କିଶୋରଟିଏ ହସ୍ତମୈଧୁନ କରିବା ସମୟରେ ଯୌନକ୍ରିୟାର କଳ୍ପନା କରେ । ଶିଶୁମାନେ କଳ୍ପନା କରନ୍ତି ନାହିଁ । ଏଭଳି କଳ୍ପନା କିଶୋରଟିକୁ ଯୁବକ ହେବାପରେ ଯୌନପ୍ରକ୍ରିୟା ପାଇଁ ସାହାଯ୍ୟ କରେ । ପୁରୁଷଟିଏ ନିଜର ଲିଙ୍ଗକୁ , ସ୍ତ୍ରୀଟିଏ ନିଜର ଯୋନି ଗହ୍ୱରର ସାମାନ୍ୟ ଉର୍ଦ୍ଧ୍ୱରେ ଥିବା ଯୌନ ଉଦ୍ଦୀପକ ପେଶି କୁ ଉତ୍ତେଜନା ଦେଇ ଆନନ୍ଦ ପାଏ । ବିବାହିତ ପୁରୁଷ ଓ ସ୍ତ୍ରୀମାନେ ବି ବେଳେବେଳେ ହସ୍ତମୈଥୁନ କରନ୍ତି । ଯୌନକ୍ରିୟାରେ ପରିତୃପ୍ତି ନ ମିଳିଲେ, ସ୍ୱାମୀ ବା ସ୍ତ୍ରୀ ପାଖରେ ନ ଥିଲେ ସେମାନେ ଏଭଳି ବ୍ୟବହାର କରିଥାନ୍ତି । ଏହା ଯୌନ ପ୍ରକ୍ରିୟାରେ ଆନନ୍ଦ ଦେଇଥାଏ । ମାନସିକ ଚାପ ମଧ୍ୟ କମ୍‌ ରହିଥାଏ । କେତେଜଣ ଧାରଣା କରନ୍ତି ଯେ, ଅତ୍ୟଧିକ ହସ୍ତମୈଥୁନ ଯୋଗୁଁ ମାନସିକ ରୋଗ ହୋଇଥାଏ । ନପୁଂସକ ମଧ୍ୟ ହୋଇଯାନ୍ତି । ମାତ୍ର ଏଭଳି ଧାରଣାକୁ କୌଣସି ବୈଜ୍ଞାନିକ ମତାମତ ସମର୍ଥ କରୁନାହିଁ । ମାତ୍ର କେତେଜଣ ମାନସିକ ସମସ୍ୟା ଯୋଗୁଁ, ନିଜର ଆବେଗକୁ ନିୟନ୍ତ୍ରଣ କରି ନ ପାରି ହସ୍ତମୈଥୁନ କରିଥାନ୍ତି । ସେମାନେ ମାନସିକ ରୋଗ ବିଶେଷଜ୍ଞଙ୍କ ପରାମର୍ଶ ନେବା ଆବଶ୍ୟକ ।
ବିପିନ ବିହାରୀ ରଥ  ୨୯ ଅକ୍ଟୋବର ୧୯୩୦   ୭ ମାର୍ଚ୍ଚ ୨୦୨୦   ଜଣେ ସ୍ୱାଧୀନତା ସଂଗ୍ରାମୀ, ସମାଜସେବୀ ଓ ଆଇନଜୀବୀ ଥିଲେ । ବାନର ସେନା ଓ ଆଜାଦ ହିନ୍ଦ ଫୌଜରେ ଯୋଗଦେଇ ସେ ଭାରତର ସ୍ୱାଧିନତା ସଂଗ୍ରାମରେ ଅଂଶଗ୍ରହଣ କରିଥିଲେ । ସେ ଓକିଲାତିକୁ ନିଜର ପେଷା ଭାବରେ ଗ୍ରହଣ କରିଥିଲେ । ରାଜନୀତିରେ ସକ୍ରିୟ ଥାଇ ବିଭିନ୍ନ ସମୟରେ ସେ ଫରୱାର୍ଡ ବ୍ଲକ, ବିଜେପି ଓ ବିଶ୍ୱ ହିନ୍ଦୁ ପରିଷଦ ସହିତ ଜଡ଼ିତ ଥିଲେ । ସେ ଓଡ଼ିଶା ଉଚ୍ଚ ନ୍ୟାୟାଳୟ ବାର ଆସୋସିଏସନର ଅଧ୍ୟକ୍ଷ ମଧ୍ୟ ଥିଲେ । ଜୀବନୀ ବିପିନ ବିହାରୀ, ୧୯୩୦ ମସିହାରେ ଗଞ୍ଜାମ ଜିଲ୍ଲାର କୃପାସିନ୍ଧୁପୁର ଶାସନରେ ଜନ୍ମଗ୍ରହଣ କରିଥିଲେ । ୧୦ ବର୍ଷ ବୟସରେ, ସେ ମହାତ୍ମା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ ହୋଇ ବାନର ସେନାରେ ପ୍ରଶିକ୍ଷଣ ନେଇ ସ୍ୱାଧୀନତା ସଂଗ୍ରାମରେ ଯୋଗଦେଇଥିଲେ । ୧୯୪୨ ଅଗଷ୍ଟ ୧୦ ତାରିଖରେ ଭାରତ ଛାଡ଼ ଆନ୍ଦୋଳନରେ ପିକେଟିଂ କରିବା ସମୟରେ ବ୍ରିଟିଶ ପୁଲିସ ତାଙ୍କୁ ବ୍ରହ୍ମପୁର ପୋଷ୍ଟ ଅଫିସଠାରେ ଗିରଫ କରିଥିଲା । ଭାରତ ସ୍ୱାଧୀନତା ପରେ, ୧୯୬୧ ମସିହାରେ ସେ ଓକିଲାତି ବୃତି ଆରମ୍ଭ କରିଥିଲେ । ୧୯୬୮ରୁ ୧୯୭୭ ପର୍ଯ୍ୟନ୍ତ ସେ ଫରୱାର୍ଡ ବ୍ଲକର ଓଡ଼ିଶା ଶାଖାର ସଭାପତି, ୧୯୯୦-୯୫ ପର୍ଯ୍ୟନ୍ତ ବିଜେପିର ରାଜ୍ୟ ଉପସଭାପତି ଏବଂ ୧୯୯୯-୨୦୧୦ ପର୍ଯ୍ୟନ୍ତ ବିଶ୍ୱ ହିନ୍ଦୁ ପରିଷଦର କାର୍ଯ୍ୟକାରୀ ସଭାପତି ଥିଲେ । ତାଙ୍କ ପୁଅ ବିଶ୍ୱନାଥ ରଥ, ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ କାର୍ଯ୍ୟ କରିଛନ୍ତି । ୨୦୨୦ ମାର୍ଚ୍ଚ ୭ ତାରିଖରେ କଟକଠାରେ ତାଙ୍କର ପରଲୋକ ଘଟିଥିଲା । ସାହିତ୍ୟ ସର୍ଜନା ଲେଖାଲେଖିରେ ମଧ୍ୟ ବିପିନ ରୁଚି ରଖିଥିଲେ । ବିଭିନ୍ନ ସମ୍ବାଦପତ୍ରରେ ତାଙ୍କ ପ୍ରବନ୍ଧ ପ୍ରକାଶ ପାଇଥିଲା ।
ଘୁମୁରା ଏକ ଭାରତୀୟ ଗଣବାଦ୍ୟ ବିଶେଷ । ଏହା ଓଡ଼ିଶାର କଳାହାଣ୍ଡି ଜିଲ୍ଲାରୁ ଆରମ୍ଭ ହୋଇଥିଲା । ଏହାର ବାଦନ ଶୈଳୀ ପାଇଁ ଏହା ଏକ ବୀରବାଦ୍ୟ ଭାବରେ ଜଣାଥିଲା ଓ ପରେ ଲୋକ ସଂସ୍କୃତିକୁ ଭିତ୍ତି କରି ଏହାର ବାଜଣାରେ ପରିବର୍ତ୍ତନ ହେବା ପରେ ଏହା ଏକ ରଣବାଦ୍ୟ ଭାବରେ ଜଣା । ପାରମ୍ପରିକ ଘୁମୁରା ବାଦ୍ୟ ଯୁଦ୍ଧ ସମୟରେ ବ୍ୟବହୃତ ହେଉଥିଲା । ଏହା ସେନାଙ୍କୁ ଉତ୍ତେଜିତ କରିବା ସହ ଶତୃ ଆଗରେ ବୀରତ୍ୱ ପ୍ରଦର୍ଶନ ପାଇଁ ବଜା ଯାଉଥିଲା । ଯୁଦ୍ଧ ବିରତି ସମୟରେ ସେନାଛାଉଣୀରେ ମନୋରଞ୍ଜନ ଲାଗି ରସଧର୍ମୀ ଘୁମୁରା ପରିବେଷଣ ମଧ୍ୟ କରାଯାଉଥିଲା । ଘୁମୁରା ମାଟି ନିର୍ମିତ ଲମ୍ବା ବେକ ଥିବା ମାଠିଆ ଆକୃତିର । ଏହା ମୁହଁରେ ଗୋଧି ଚମଡ଼ା ଛାଉଣି ହୋଇଥାଏ । ଏହାକୁ ଦୁଇ ହାତର ଆଙ୍ଗୁଠିରେ ବଜାଇଲେ ଗମ୍ଭୀର ଶବ୍ଦ ଉତ୍ପନ୍ନ ହୋଇଥାଏ । ଏହାକୁ ଦଳଗତ ନୃତ୍ୟ ବା ଘୁମୁରା ନୃତ୍ୟରେ ପରିବେଷଣ କରାଯାଇଥାଏ । ନୂଆଖାଇ ଦିନ ଘୁମୁରା ବାଦ୍ୟଯନ୍ତ୍ରକୁ ପୂଜାର୍ଚ୍ଚନା କରାଯାଏ । ନୂଆଖାଇ ସରିବା ପରେ ନର୍ତ୍ତକ ଘୁମୁରା ବଜାଇ ଗ୍ରାମ ପରିକ୍ରମା କରିଥାନ୍ତି । କିମ୍ବଦନ୍ତୀ ସାରଳା ମହାଭାରତରେ ଉଲ୍ଲେଖ ହୋଇଛି ଯେ ଦେବଦେବୀଙ୍କଦ୍ୱାରା ଯୁଦ୍ଧ ସମୟରେ ଘୁମୁରା ବାଦ୍ୟ ବ୍ୟବହାର ହେଉଥିଲା । ସାରଳା ମହାଭାରତ ଅନୁସାରେ ସତ୍ୟ ଯୁଗରେ ଜେନାବଳୀ-ପାଟଣା ମହିଷାସୁରଙ୍କ ନାତି ଗୋଗିଙ୍ଗ ଦୈତ୍ୟଙ୍କ ରାଜଧାନୀ ଥିଲା । ଲୋକ ବିଶ୍ୱାସ ଅନୁସାରେ ସେତେବେଳର ଜେନାବଳୀ-ପାଟଣା ବର୍ତ୍ତମାନର ଜୁନାଗଡ଼ । ସାରଳା ମହାଭାରତର ମଧ୍ୟ ପର୍ବରେ ଗୋଗିଙ୍ଗ ଦୈତ୍ୟର ହତ୍ୟା ସମୟରେ ଘୁମୁରା ବାଦ୍ୟ ବଜାଯିବା କଥା ଉଲ୍ଲେଖ ହୋଇଛି । ସାରଳା ଦାସ ଏହି ବାଦ୍ୟକୁ ଏକ ମହିଷାସୁରଙ୍କ ରଣବାଦ୍ୟ ବୋଲି ମଧ୍ୟ ଉଲ୍ଲେଖ କରିଛନ୍ତି ।
ଖଡ଼ିଆଳ  (କ୍ରମିକ ସଂଖ୍ୟା: ୭୨) ନୂଆପଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଖଡ଼ିଆଳ  (ବି), ଖଡ଼ିଆଳ ବ୍ଳକ, ବୋଡ଼େନ ବ୍ଳକ ଓ ସିନାପାଲି ବ୍ଳକ  । ଗତ ୨୦୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଦୁର୍ଯ୍ୟୋଧନ ମାଝୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଅଧିରାଜ ମୋହନ ପାଣିଗ୍ରାହୀଙ୍କଠାରୁ ୭୧୨୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ହିତେଶ କୁମାର ବଗର୍ତ୍ତି, ବିଜୁ ଜନତା ଦଳ ପ୍ରାର୍ଥୀ ଦୁର୍ଯ୍ୟୋଧନ ମାଝିଙ୍କଠାରୁ ୧୧,୩୬୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୧୪ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପାଟେଲାର ଟେଣ୍ଡନ ବିଦାରଣ  (ଇଂରାଜୀ ଭାଷାରେ ) କୁହାଯାଏ ଯେତେବେଳେ ପାଟେଲ   ଓ ଟିବିଆ ଅସ୍ଥିକୁ   ସଂଯୋଗ କରୁଥିବା ପାଟେଲାର ଟେଣ୍ଡନ   ଛିଣ୍ଡିଯାଏ  । ଏଥିରେ ହଠାତ୍ ଯନ୍ତ୍ରଣା ହୁଏ ଓ ଚାଲିବାରେ ଅସୁବିଧା ହୁଏ । ସମ୍ପୁର୍ଣ୍ଣ ଛିଣ୍ଡିଯାଇଥିଲେ ଆଣ୍ଠୁ ସିଧା ହୁଏନାହିଁ । ଏହା ଛିଣ୍ଡିଗଲେ ଅନୁଭବ କରିହୁଏ । ପାଟେଲା ଟେଣ୍ଡନ ଆଘାତ ନିମନ୍ତେ ଅଧିକ ଆଘାତ ଯେପରିକି ଉଚ୍ଚ ସ୍ଥାନରୁ ଖସିପଡ଼ିବା ବା ଆଣ୍ଠୁ ଉପରେ ସିଧା ଆଘାତ ହେବା ଆବଶ୍ୟକ ହୁଏ । ପାଟେଲାର ଟେଣ୍ଡିନାଇଟିସ  , ବୃକ୍‌କ ଫେଲ  , ମଧୁମେହ, କର୍ଟିକୋସ୍ଟିରଏଡ   ବା ଫ୍ଲୋରୋକୁଇନୋଲିନ   ବ୍ୟବ‌ହାର କରୁଥିଲେ ଏହି ସଙ୍କଟ ରହେ । ପାଟେଲା ଟେଣ୍ଡନ ଦୁଇ ପ୍ରକାର ଛିଣ୍ଡିଯାଏ: ଆଂଶିକ ବା ସମ୍ପୁର୍ଣ୍ଣ । ଅଧିକାଂଶ କେଶ୍‌ରେ ଟେଣ୍ଡନଟି ପାଟେଲା ଅସ୍ଥି ସ‌ହ ସଂଯୁକ୍ତ ହୋଇଥିବା ସ୍ଥାନରେ ଛିଣ୍ଡିଯାଏ । ଲକ୍ଷଣ, ଶାରୀରିକ ପରୀକ୍ଷା   ଓ ମେଡିକାଲ ଇମେଜିଙ୍ଗ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଛିଣ୍ଡବା ସ୍ଥାନ ଛୋଟ ହୋଇଥିଲେ ବିଶ୍ରାମ ଓ ସ୍ପ୍ଲିଣ୍ଟ   ଦିଆଯିବା ପରେ ଫିଜିଓଥେରାପି   ଦିଆଯାଏ । ଛିଣ୍ଡା ସ୍ଥାନ ବଡ଼ ହୋଇଥିଲେ ଦୁଇ ସପ୍ତାହ ମଧ୍ୟରେ ଅପରେଶନ କରିବା ଆବଶ୍ୟକ । ଫଳାଫଳ ଭଲ ରହେ । ସାଧାରଣ ଜନତାଙ୍କ ମଧ୍ୟରେ ଏହି ଆଘାତ ହାର ଅଜ୍ଞାତ ଥିଲେ ମଧ୍ୟ ସଙ୍କଟ ଥିବା ଲୋକଙ୍କ ମଧ୍ୟରେ ଏହା ବର୍ଷକୁ ୧୦,୦୦୦ଲୋକରେ ଜଣ‌କର ହୁଏ । ଚାଳିଶ ବର୍ଷ ବୟସ ପୂର୍ବରୁ ଏହା ଘଟେ ।